open-index/open-wikipedia-markdown huggingface dataset:
震旦大学

**震旦大学**（法语：）是法国天主教会勒吴越上海创办个大学。

## 历史沿革
1903年2月27号，法国天主教会勒徐家汇天文台旧址创办震旦学院，由耶稣会奖学基金提供支持，马相伯为创始校长。震旦是印度对中国个旧称，英、法语校名分别是***'搭***'。法国勒1880年就忖建立一所培养法－汉口译个翻译机构，乃末就想通过法国大使搭当时已经管理了聖依納爵公學个耶稣会办一所学堂。但是直到1898年总督李鸿章派遣马相伯回到欧洲，学堂再募集到实足个资金。马相伯希望能够办起一所达到西方大学水平个学堂。勒土山湾个法国传教士搭聖依納爵公學为伊勒老徐家汇天文台提供仔一间房间，1903年2月27号学堂就开学哉，一开始衹有24名学生，耶稣会个任副校长，另外还有两个学院教父协助。

1904年，因弗满法国教会对大学个干涉，马相伯率众中国教员辞职，別办復旦公學。

1908年，震旦大学迁卢家湾吕班路（今重庆南路），占地一百零三畝。

1914年改为六年制，分设博物医学、法政文学、算术工程3科，就是后首来医、法、理工3隻学院。讲授侪用法语。学生来源多为徐汇公学（现徐汇中学）及各地天主教会办个学堂毕业生。

1915年起院长需由罗马耶稣会总部任命。

1932年改稱震旦大學，聖伯多祿教堂落成。

1937年美国圣心会勒蒲石路（今长乐路）创设震旦女子文理学院（现向明中学），名义浪属震旦大学，实际財政、行政、教学完全独立，教学语言为英语。

1947年增设文学院。

1951年2月1日开始，传教士退出学堂，天主教会停止拨付震旦大学经费。

1952年10月份高校院系调整，震旦大学撤销，医学院搭圣约翰大学医学院、同德医学院合於原址组建上海第二医学院。听个学院分别併入复旦大学、华东师范大学、上海交通大学、同济大学、南京师范学院、华东化工学院、华东政法学院、上海财经学院等学堂，校舍变成重庆南路227号搭280号上海交通大学医学院校舍。

勒臺灣个上海震旦大學校友後首来勒臺北市杭州南路成立震旦校友會，並興建「震旦中心」大樓，乃朝為耶穌會管理。

## 历任校长
# 姚缵唐（Henry 1915-1923）
# 帅理蔼（Seellier 1923-1927）
# 桑黻翰（Lefelvre 1927-1931）
# 才尔孟（Germain 1931-1946）
# 茅若虚（Dumas 1946-1952）

## 著名校友
* 何振梁 国际奥委会委员
* 蔣丙然 知名氣象學家
* 王振義 內科血液學專家
* 潘承诰 巴黎大学物理博士，指导老师为居里夫人
* 劉吶鷗 臺灣日治時期小說家
* 朱大成 放射学家

## 参考文献
哥伦布发现美洲

**哥伦布发现美洲**（西文：Descubrimiento de America）是对1492年10月12号哥伦布带卡斯蒂亚王国船队到达新大陆，搭之后一系列探索航行个称呼。迭桩事体影响邪气大，促进卡斯蒂亚（后手来个西班牙）成长成功世界强国，同时也造成功美洲交关场化个伊比利亚化。
边条城

**边条城**（）是一座在拉欧洲大陆西南伊比利亚半岛西南面个城市，乃朝归西班牙安达卢西亚大区韦尔瓦省管辖，2013年有人口10196人。

此地个经济在拉传统浪依靠本地人出海当水手为生。同时，也稍许有一眼商业。弗过，因为此地有大量个人口移民到美洲，在拉新大陆倒是名气蛮响个。

乃朝，此地个经济搭安达卢西亚别他部分一色一样，也是种植橄榄。
自然气

**自然气**（西文：Natural gas）也叫**天然气**，是一种化石燃料，烧起来好提供能量（譬方讲热量咾啥）。自然气是乃朝世界上向除脱石油以外顶重要个燃料。
摩天楼

**摩天楼**(英文：skyscraper，西文：rascacielos，日文：超高層建築物），是对超过廿层个建筑高楼个称呼。摩天楼立在19世纪挨末阶段立在芝加哥开始大规模修造，同时立在纽约也迅速发展。到20世纪之后，交关国家搭地区因为人口压力搭产业需要，侪开始大规模修造摩天楼。乃朝，摩天楼主要集中立在人口密度高个东亚搭东南亚。
汉光武帝

**刘秀**（公元前5年-57年），是东亚古世当中阶段个军事、政治人物。出身汉朝皇室远亲，伊勒拉公元25年登基为皇帝，重建汉朝，定首都勒拉洛阳。后手来，伊扫平各路豪杰，实现大一统，统治一直持续到公元57年。
香港環球貿易廣場

**香港环球贸易广场**（粤语：waan4 kau4 mau6 jik6 gwong2 coeng，英文：International Commerce Centre，简称:ICC），是在拉香港个一座摩天楼。具体位置在拉西九龙，2010年修造完毕，高484米，102层，是乃朝香港顶高个建筑物。
加蓬

**加蓬**（法語：République Gabonaise）是非洲中西部個國家。西面是幾內亞灣、西北是赤道幾內亞、北面是喀麥隆、東面搭南面畀剛果共和國包牢。國土面積查弗多27萬平方公里，人口查弗多150萬人。首都搭仔頂大個城市是利伯維爾。
利伯維爾

**利伯維爾**（法語：Libreville）是加蓬個首都搭頂大個城市，勒西部大西洋加蓬灣北岸，1849年開始造個，2005年人口578156人，2012年增加到797003人。1974年建成深水港口。

利伯維爾屬於熱帶季風氣候，雨季長，旱季比較短，雨季查弗多有9個號頭，由9月一直到翌年5月，雨季落弗得了個雨；6月到8月就是旱季，該3個號頭個平均總降雨量是75毫米。
幾內亞灣

**幾內亞灣**（英語：Gulf of Guinea；法語：Golfe de Guinée）勒非洲西岸，包括仔貝寧灣搭邦尼灣，是大西洋個一部分。赤道搭本初子午線勒該噠交匯。

幾內亞灣有尼日爾河、剛果河、沃爾特河流進來，帶得來交關多個有機沉積物，經過幾百萬年形成仔石油，讓沿岸國家交關受國際社會重視。
貝寧灣

**貝寧灣**（英語：Bight of Benin，法語：Golfe du Bénin）是勒非洲西岸個一個海灣，從聖保羅角朝東伸延640公里到尼日爾河個河口，海灣個東面是邦尼灣。貝寧灣也是幾內亞灣個一部分。貝寧灣因爲大浪搭與奴隸制度個關係蠻出名。
邦尼灣

**邦尼灣**（英語：Bight of Bonny）也叫**比夫拉灣**（Biafra, Bight of）是非洲西部個一個海灣，勒幾內亞灣頂頂東面。俚從北面個尼日爾河農（Nun）河口朝東南延伸600公里（370英里）到加蓬個洛佩斯角（Cape Lopez），是幾內亞灣頂深個海灣。邊浪個國家有尼日利亞、喀麥隆、赤道幾內亞（包括安諾本島）、聖多美普林西比搭加蓬。
洛佩斯角

**洛佩斯角**（法語：Cap Lopez，老早叫：Cap Lopez Gonsalvo），是一個查弗多30公里長個半島，勒加蓬奧果韋河三角洲浪個曼基島。高度查弗多3.6米，延伸進大西洋，是加蓬海岸個頂頂西端，也是幾內亞灣搭邦尼灣個南界。

洛佩斯角是葡萄牙探險家洛佩斯·貢薩爾維斯（Lopo Gonçalves）勒查弗多1474年發現個，勒查弗多1480年起個名字。勒十八、十九世紀辰光，奴隸貿易交關行個。1862年，法國搭當地居民代表雙方簽仔《洛佩斯角條約》，拿洛佩斯角個主權讓畀法國。1960年，洛佩斯角跟牢加蓬獨立。目前屬於加蓬濱海奧果韋省班基區（Bendje Department），城市讓蒂爾港離洛佩斯角查弗多十幾公里遠。

洛佩斯角個頂點有燈塔。1897年開始造個，目前看見個燈塔是1911年造個，用鋼搭銅鉚接成功個。造燈塔個目的是成為洛佩斯角個油港入口個參考點，指引附近個船。燈塔已經關脫仔多年，外加有畀侵蝕崩塌個隱憂。

洛佩斯角個石油港口勒讓蒂爾港附近。幾乎加蓬全部個石油儕是從該噠出口個。港口勒1957-1958年法國殖民統治期間造好。還不斷個擴建，來容納越來越大個油輪。

洛佩斯角也是1913年阿爾伯特·史懷哲到加蓬做醫生辰光時登陸個場化，後歇來沿牢奧果韋河朝上游走到蘭巴雷內。

## 參考資料

## 外頭個網站

* Phare du Cap Lopez 洛佩斯角個燈塔
尼日爾河

**尼日爾河**（Niger River）是西非頂大個河，發源勒幾內亞中南部邊境個富塔賈隆高原，朝東北曲折個流，勒馬里東部折向東南，再經過尼日爾搭尼日利亞進到幾內亞灣。

長4184公里（全球第十三，非洲第三），流域面積2090000平方公里（非洲第三），重要支流有貝努埃河（Benue R）、巴尼河（Bani R）等等；勒中游搭下游各沖積出一個三角洲，河口三角洲面積查弗多3.6萬平方公里；水量季節變化大，夏秋雨季辰光廷巴克圖以上個沼澤搭支流儕可以匯聚成大湖；上中游急湍淺灘蠻多。

下遊河段因為盛產油棕櫚，畀叫做油河。
尼日爾

**尼日爾共和國**（法語：République du Niger），是西非內陸國家之一，因爲尼日爾河所以叫該個名字，首都尼亞美。東面是乍得，南面是尼日利亞、貝寧，西面搭布基納法索搭馬里接牢，北面是阿爾及利亞，東北搭利比亞接牢。邊境總長5500公里。面積126.76萬平方公里，是世界上最弗發達國家之一。
尼亞美

**尼亞美**（法語：Niamey）是尼日爾個首都搭仔頂大個城市，勒尼日爾河邊浪，市區大部分勒尼日爾河個左岸。俚是尼日爾個行政、文化搭經濟中
心。
董家渡聖方濟各·沙勿略堂

**董家渡圣方济各·沙勿略堂**是1950年代以前天主教上海教区个主教座堂，勒拉上海市黄浦区董家渡路185号，是中国第一所能容纳2000人个大型天主教堂。

1844年签订个中法《黄埔条约》规定天主教可以勒通商口岸公开传教搭建造教堂。1847年11月21号，意大利传教士罗伯济主教主持了董家渡天主教江南代牧区主教座堂个奠基礼，到1853年4月4号圣枝主日正式开堂。该堂奉16世纪耶稣会派到东亚个第一个传教士圣方济各·沙勿略为主保。教堂个设计者是范廷佐神父，仿照罗马耶稣会总会个圣依纳爵大教堂建造，属于巴罗克风格。教堂正立面有伯多禄搭保禄雕像。堂内几根周长10米个巨柱，搭中国式样个莲花、仙鹤图案，侪邪气特别。堂前院内有三圣亭。

该堂周围住勒上海顶早一批信奉天主教个教友，太平天国时期，交关以沙船业为生个教友迁至董家渡。1933年，该堂开始由中国籍神父管理，各堂口神父侪勒拉箇𡍲“避静”、“歇夏”，年老个神父勒拉箇𡍲疗养。

1966年，董家渡教堂畀关脱，“文革”期间，畀工厂当作仓库占用。1982年衹归还附属房屋100平方米，因陋就简恢复弥撒。1984年，恢复仔大堂个大部分，由李思德主教主持复堂大礼弥撒。2000年5月1号，大堂全部归还，修缮后，9月17日由金鲁贤主教主持复堂大礼弥撒。

1993年7月14号，董家渡天主教堂畀公布为上海市文物保护单位。

## 参见

* 主保圣人：圣方济各·沙勿略
* 天主教上海教区
* 董家渡
布基納法索

**布基納法索**（法語：Burkina Faso）是西非個內陸國家，整個國家儕勒撒哈拉沙漠南緣。老底子叫**上伏塔**（法語：Haute Volta），1984年8月改成功現在個名字。首都瓦加杜古勒國土正當中，是全國頂大個城市也是文化、經濟中心。布基納法索是全球識字率頂頂低個國家，只有查弗多兩成三個國民識字。布基納法索是世界浪最弗發達國家之一。

## 历史
瓦加杜古

**瓦加杜古**（法語：Ouagadougou，老早叫Ouaga），非洲國家布基納法索首都，頂大個城市，是全國文化、經濟、行政中心。11世紀建城，本來是一個強盛王國。14世紀辰光成為桑西王國首都。
乍得

**乍得**（阿拉伯語：تشاد‎ Tšād；法語：Tchad；英語發音：/ˈtʃæd/），全稱乍得共和國，是非洲中部個一個內陸國家，北面是利比亞，東面是蘇丹，南面是中非共和國，西南搭喀麥隆、尼日利亞接牢，西面是尼日爾。乍得勒非洲個中心，遠離海洋，一年到頭熱得弗得了，外加國土大部分是沙漠地區，所以也叫做「非洲死亡之心」。
烏班吉河

**烏班吉河**（法語：Ubangi或Oubangi）是非洲中部剛果河個主要支流，一般認為從姆博穆河搭韋萊河交匯個場化開始，朝西延伸350公里，接下來朝西南流經班基，再朝南流500公里到剛果，成爲剛果民主共和國搭剛果共和國個分界線。烏班吉河搭剛果河是班基到布拉柴維爾個交通要道。
剛果河

**剛果河**（剛果語：Nzadi Kongo，林加拉語：Ebale Kongó，斯瓦希里語：Mto wa Kongo，法語：Fleuve Congo）是非洲中西部頂長個河，全長4640公里（源頭按謙比西河算），排勒全非洲第二位，第一是尼羅河，是世界浪第九長個河。剛果河流域面積達到401萬平方公里，按流量算個說話，剛果河是僅次於亞馬遜河個世界第二大河，平均流量達到4萬立方米每秒以上，歷史最大流量曾經有8.1萬立方米每秒。幹流流經贊比亞、剛果民主共和國、剛果共和國搭安哥拉。剛果民主共和國搭剛果共和國個名字儕是從剛果河來個。1971年到1997年期間，剛果民主共和國叫扎伊爾，當地語言中意思是「河」，當時該國政府叫該條河「扎伊爾河」。

## 參考
布拉柴維爾

**布拉柴維爾**（法語：Brazzaville），簡稱**布拉柴**，勒剛果共和國南部剛果河邊浪個斯坦利湖北岸（薩伊蒙博托時代叫馬萊博湖（Malébo）），搭剛果民主共和國首都金沙薩隔河相望，是剛果個首都搭頂大個城市。2005年人口1174000人。1880年10月3號造個，取代仔殖民地時期之前個城鎮恩庫納（Nkuna），主要部落是姆皮拉（Mpila）搭姆法（Mfa）或姆福阿（Mfoa）。名字是從皮埃爾·薩沃尼昂·德·布拉柴維爾來個。
金沙薩

**金沙薩**（法語：Kinshasa），老早叫**利奧波德維爾**或**利奧波德城**（法語：Léopoldville，荷蘭語：Leopoldstad），是剛果民主共和國個首都搭頂大個城市，勒刚果河邊浪。老底子是漁村，現在變仔人口超過900萬個大城市，勒撒哈拉沙漠以南個非洲城市排名裡向，俚搭南非個約翰內斯堡一直勒搶奪亞軍個排行，冠軍是拉各斯。但必過交關多個人口還有效率弗好個政府管理也產生仔嚴重個社會問題，金沙薩治安窮差，是非洲頂頂弗安全個城市之一。搶劫、強姦、綁架率每年儕高得弗得了。

## 參考
幾內亞

**幾內亞**（正式名稱：**幾內亞共和國**，法語：République de Guinée）是西非個國家，東南是科特迪瓦，南面是利比里亞，西面是塞拉利昂，北面接牢幾內亞比紹搭塞內加爾，北面搭東北接牢馬里。尼日爾河、塞內加爾河、岡比亞河勒幾內亞發源。幾內亞指个是是非洲撒哈拉沙漠以南，幾內亞灣以北個整個地區，來源於柏柏爾語，意思大約是「黑人个國家」。
南蘇丹

**南蘇丹共和國**（英語：Republic of South Sudan；阿拉伯語：جنوب السودان‎），是非洲東北部一個內陸國家，2011年從蘇丹獨立。東面是埃塞俄比亞，南面是剛果民主共和國、肯尼亞搭烏干達，西面是中非共和國，北面是蘇丹。包含白尼羅河形成交關闊個蘇德沼澤。目前首都是第一大城朱巴，未來計畫要遷都到位置比較居中個拉姆塞爾。
班基

**班基**（法語：Bangui）是中非共和國首都，勒烏班吉河（Oubangi或Ubangi）西岸。產棉花、咖啡、木製品，還有小工業區產雪茄、金屬、辦公機械、啤酒等。市裡向有波岡達博物館、5星級樂傑飯店（Hotel Ledger）。
朱巴

**朱巴**（阿拉伯語：جوبا‎）勒南蘇丹共和國个中赤道州，是南蘇丹个首都也是中赤道州政府搭朱巴縣政府个場化，人口查弗多16萬（2005年）。朱巴勒白尼羅河邊浪。
白尼羅河

**白尼羅河**（阿拉伯語：النيل الأبيض‎，英語：White Nile）是尼羅河個兩條主要支流之一（另外一條是青尼羅河）。狹義上，白尼羅河發源勒諾湖傑貝勒河搭加扎勒河匯流個場化；廣義上，白尼羅河可以認是發源勒維多利亞湖，全長3700公里，流經烏干達、南蘇丹搭蘇丹，最終勒喀土穆搭青尼羅河匯流成尼羅河。
青尼羅河

**青尼羅河**（阿姆哈拉語：ጥቁር አባይ，阿拉伯語：النيل الأزرق‎）發源勒埃塞俄比亞塔納湖，流經蘇丹，最終勒喀土穆搭白尼羅河匯流成尼羅河，全長差弗多1460-1600公里。尼羅河個定期氾濫就是因爲青尼羅河，俚個上游埃塞俄比亞是熱帶草原氣候，分乾濕兩個季節。
維多利亞湖

**維多利亞湖**（英語：Lake Victoria，也叫Victoria Nyanza）是非洲頂大個淡水湖，世界第二大淡水湖，面積68870平方公里，世界頂大個淡水湖是蘇必利爾湖。維多利亞湖也是世界浪頂大個熱帶淡水湖。
赤道幾內亞

**赤道幾內亞**（西班牙語：República de Guinea [Ecuatorial]），中部非洲西部個國家之一。2009年7月人口查弗多633,441人。雖然國名裡向有「赤道」個字，但必過赤道只勒國土外頭弗遠個南面經過，並弗穿過該國領土。首都馬拉博勒比奧科島浪，除脫赤道北面個大陸部分、比奧科島搭科里斯科島，赤道南面還有一個弗勒一道個安諾本島。

## 參考
安諾本島

**安諾本島**（Annobón），是幾內亞灣裡向個火山島，屬於赤道幾內亞。

安諾本島勒聖多美西南180公里，勒非洲西海岸以東查弗多350公里。該個島長6.4公里，闊查弗多3.2公里，總面積查弗多17.5平方公里，人口查弗多5000人。是赤道幾內亞安諾本省個主體部分。安諾本省首府聖安東尼奧-德帕萊。
留尼汪

**留尼汪**（法語：La Réunion）是印度洋西部馬斯克林群島裡向個火山島。是法國個海外大區之一，位置勒20.9188°S 55.475063°E。下轄一個省，就是留尼汪省。東面查弗多190公里是毛里求斯群島，西面搭非洲頂大個島馬達加斯加距離650公里。首府是聖但尼。
2016年9月1號日食

**2016年9月1日日食**是一趟日環食，勒2016年9月1號發生。新月箇日天（就是朔日），地球浪看過去月亮搭太陽個角距離極小，該歇辰光月亮如果齊巧勒月球交點附近，穿過太陽搭地球當中，搭地球、太陽接近一直線，就會得出現日食。月球穿過太阳搭地球當中，但必過離地球遠仔一滴滴，本影朆接觸著地球表面，讓偽本影覆蓋個區域裡向看到月球個角直徑小於太陽，就是日環食，同時勒本影兩嗨邊幾千公里個半影範圍裡向遮脫一部分陽光，出現日偏食。該趟日全食經過仔赤道幾內亞、加蓬、剛果共和國、剛果民主共和國、坦桑尼亞、莫桑比克、馬達加斯加、留尼汪，日偏食覆蓋仔非洲大部分搭周邊部分地區。

## 日食個情況

### 出現區域

該趟日食開始個辰光，月球個偽本影勒大西洋中部阿森松島西北差弗多760公里個海浪接觸地球，接下來朝東北移動，覆蓋仔赤道幾內亞個安諾本島，該噠是該個國家勒南半球唯一個領土，距離該個國家其他個場化儕蠻遠。接下來偽本影後從加蓬登上非洲，逐漸朝東南轉過去，勒坦桑尼亞魯伍馬區通杜魯縣東部離林迪區查弗多9.3公里個場化達到最大食分。嘸不幾化辰光僞本影就斜貫莫桑比克海峽北部搭馬達加斯加島，進到印度洋南部，覆蓋法國海外大區留尼汪島中南部，阿末勒日落辰光勒澳大利亞西南查弗多1300公里個印度洋東南部海浪結束。

該趟月亮偽本影經過個陸地包括：
*：安諾本島；
*：從西朝東橫穿濱海奧果韋省，經過中奧果韋省南部，橫穿恩古涅省仔經過奧果韋-洛洛省南部搭上奧果韋省南半部；
*：經過尼阿里省東北部、萊庫穆省北部、盆地省西南部仔從西朝東橫穿高原省；
*：擦過赤道省西南角並從西北朝東南斜穿班頓杜省北部、西開賽省北部、東開賽省，經過馬涅馬省西南部仔斜穿坦噶尼喀省北部；
*：經過基戈馬區南部，從西北朝東南斜穿魯夸區、姆貝亞區、伊林加區中部偏南仔經過莫羅戈羅區南部、魯伍馬區北部搭東部、林迪區西南部、姆特瓦拉區西部，其中勒魯伍馬區通杜魯縣東部距林迪區離林迪區查弗多9.3公里個場化達到頂大個食分；
*：擦過尼亞薩省東北角仔從西北朝東南斜穿德爾加杜角省中部偏北；
*：從西北朝東南斜穿馬哈贊加省中部偏東搭圖阿馬西納省中部偏北；
*：聖保羅區、聖但尼區南部、聖貝努瓦區中南部、聖皮埃爾區。

除脫交關狹個環食帶裏向好看見日環食之外，月球半影覆蓋範圍裏向儕好看見日偏食，包括巴西頂頂東面一隻角、非洲除脫北非沿海以外個大部分、阿拉伯半島西南部、馬爾代芙中南部、印尼蘇門答臘南部搭爪哇中西部、澳大利亞西部海岸，搭仔南極洲靠近印度洋個一隻角。

### 基本參數
* 類型：日環食
* 食甚中心處（勒坦桑尼亞魯伍馬區通杜魯縣東部離林迪區查弗多9.3公里個場化）資料：
** 辰光：2016年9月1號9:06:53.9（UTC）
** 場化：
** 食分：0.9736（環食帶裏向頂大）
** 偽本影闊度：99.7公里
** 日環食持續辰光：3分鐘5.6秒
* 全食頂長處資料：
** 辰光：2016年9月1號9:05:10（UTC）
** 場化：
** 偽本影闊度：99.8公里
** 日環食持續辰光：3分鐘5.6秒（環食帶裏向頂長）

## 參考

## 外頭個網站

* NASA日食專頁
* Google地圖顯示個日環食搭日偏食範圍
馬斯克林群島

**馬斯克林群島**（Mascarene Islands），是印度洋裡向馬達加斯加以東洋面浪個一個火山島群，由留尼汪、毛里求斯搭羅德里格斯島等島組成。該個群島由葡萄牙航海家迪奧古·羅德里格斯勒1512年起名字，紀念俚個同胞航海家佩德羅·馬斯克林。

馬斯克林群島形成勒幾百萬年之內，其實是印度洋底馬斯克林高原裡向個幾座海底火山露出海面形成個，因爲離大陸蠻遠，馬斯克林群島浪個生物群有交關多獨特個場化。
毛里求斯

**毛里求斯共和國**（英語：Republic of Mauritius，法語：L'île Maurice，毛里求斯克里奧耳語：Moris）勒印度洋個西南，勒非洲
頂大個島馬達加斯加以東查弗多900公里，離非洲大陸2200公里。除脫毛里求斯本島，國土還包括卡加多斯-卡拉若斯群島、羅德里格斯島搭阿加萊加群島。毛里求斯島搭羅德里格斯島還有毛里求斯島西南面200公里個法屬留尼汪島一道組成仔馬斯克林群島。毛里求斯總面積2040平方公里，首都是路易港。
南島語系

**南島語系**主要由南島民族所使用，是世界丄現今唯一主要分布在島嶼丄个一個語系，包括約1300種語言。其分佈主要在南太平洋羣島，包括臺灣、海南、越南南部、菲律宾、马来群岛，東達南美洲西方个復活節島，西到東非洲外海个馬達加斯加島，南抵新西蘭。臺灣是南島語系內部分化个源頭也是目前南島語系最北面个地區，居住在新北市烏來區个泰雅族聚落，目前是全世界南島語系居住地中，是人口分布上地理最北端个聚落；東西个延伸距離，超過地球圓周个一半，總人口數大約模兩億五千萬之多，絕大多數居住在東南亞个菲律賓、印尼、馬來西亞，新畿內亞以東个太平洋島嶼嚜有得一百多萬使用者。

## 主要分布區域

所謂个「南島」（Austronesia）嚜，是在1899年由學者Wilhelm Schmidt自拉丁文字个字根「auster」搭希臘文「nêsos」所合組而成个，前者爲南風之意，後者意指島，蓋咾日本語擔「Austronesia」翻譯成「南島」。中文在近代沿用著昰個日本語詞彙。

使用南島語系个區域包括臺灣、海南、菲律賓、馬來西亞、印尼、馬達加斯加、新畿內亞、紐西蘭、夏威夷、密克羅尼西亞、美拉尼西亞、玻里尼西亞等各地島嶼个語言，外加馬來半島丄个馬來語、中南半島上越南搭高棉个占語搭泰國个莫肯語（Moken）及莫克倫語（Moklen）。北起臺灣，南抵紐西蘭，西至馬達加斯加，東至智利復活節島。

南島語系分布个區域邪氣廣，語言个數目也交交關關，根據《民族語》昰個世界語言資料庫个資料，其總數有得1262種之多（Ethnologue: Languages of the World 2004）。由於移民及近代帝國主義殖民，在劃分爲南島語系个區域裏向，部分个島丄也有得使用非南島語族个語言。以臺灣爲例，除脫有隸屬於南島語族个原住民族族語以外，由於17/18世紀明、清朝移民及19世紀日本殖民，同時存在著弗同个漢語，譬如講閩南語、客家話及日語。其他像菲律賓相繼受到西班牙、美國殖民、夏威夷受到美國殖民、紐西蘭受英國殖民、印尼受到荷蘭殖民、馬來西亞受到英國殖民、越南、柬埔寨受到法國殖民咾啥...其殖民母國个語言在其現今語言系統內仍造成弗同个影響。

## 分類

根據《民族語》个分類，**南島語系**好畀再分爲兩大語族，第一是「**台灣南島語**」，第二爲「**馬來-波利尼西亞語**」。前者有23種語言，可以再分成功泰雅語羣、排灣語羣、搭鄒語羣三大系統。後者則有1239種語言，可以再分成功「中-東部馬來-玻里尼西亞語族」（Central-Eastern Malayo-Polynesian）、「西部馬來-玻里尼西亞語族」、以及兩種尚無法歸類个語言。

關於「南島語」（Austronesian languages）搭「馬來-波利尼西亞語」个關係，還有得其他講法，就是「南島語」有得十種次語系，其中有九種是在台灣，壓末一種嚜是「馬來-玻里尼西亞語」。也就是講，雖然其分類方式搭《民族語》所列舉个並弗一致，但一樣是擔「馬來-玻里尼西亞語」當成功是「南島語系」个一個次語系。

臺灣中央研究院（1996）明確陳述：「南島語系（Austronesian）又稱馬來-波利尼西亞語系（Malay-Polynesian），是世界丄唯一主要分布在島嶼丄个一個大語系」。中央研究院平埔文化資訊網也話歇，「生活在台灣个土著民族，即平埔族搭高山族，渠場所使用个語言，弗僅自家相互之間有老深个關係，而且跟太平洋、印度洋島嶼丄个交關種語言全有親屬關係，形成學術界所稱个「南島語族」（Austronesian） 或 （Malayopolynesian）」。

某排語言學者相信泰語可能也可以算是擴大定義之「南島語系」个一部份，雖然多數學者像煞仍舊擔其歸類擔「壯侗語系（台-卡岱語系）」。學者白保羅認爲「南島語系」搭「南亞語系」以及「壯侗語系（台-卡岱語系）」可能有血緣關係，正研究「南方大語系」（Austric languages），乃末成爲語言學家个另一項研究專題。

## 關於南島語系个起源搭擴散

關於南島語个起源問題，是學界丄向還算熱門个一個研究題目。南島語系个起源，搭南島民族个起源有著緊密相關。

臺灣原住民搭菲律賓、印度尼西亞各島原住民皆屬於南島民族，渠場有得密切關係。昰些臺灣史前移民个語言因而伉上述其他地區具有共通性。比較早期个講法，包括該語言起源於麥克羅尼西亞、廣西、貴州、雲南、中南半島、西新畿內亞等論點。

## 南島語系搭其他語系个關係
關於南島語系搭其他語系个同源關係，學者議論紛紛，目前有五個弗同假設：
# 德國傳教士Wilhelm Schmidt在1899年提出南島語系搭南亞語系同源。
# 美國學者Dahl在1970年指出南島語系搭印歐語系同源。
# 法國漢學家沙加爾1990年提出南島語系搭漢藏語系同源。
# 日本一排學者認爲南島語系搭阿爾泰語系構成一種混合語言就是日語。
# 美國人潘乃德提出泰語（壯侗語系）就是南島語系。

## 南島語系語言分類系譜
說明：根據《民族語》乃朝个記載，南島語系共總有1257種語言，頂後面个數字是該語族或語群所包括之語言个數目。是民族語有列出語系當中，語言數目第二多个語系。以下爲最新个分類。留意原來个臺灣南島語言（Formosan）个17種語言及婆羅語羣个139種語言畀分拆成多個新个語族，並提升至搭馬來-波利尼西亞語族相同个地位。

**南島語系**（Austronesian，1257）
* 泰雅語群（Atayalic，2）
** 泰雅語（Atayal，
** 賽德克語（Seediq，
* 布農語（Bunun，1）
** 布農語（Bunun，
* 東台灣南島語族（East Formosan，5）
** 中部語群（2）
*** 阿美語（Amis，
***  撒奇萊雅語（Sakizaya，
** 北部語群（2）
*** 巴賽語（Basay，
*** 噶瑪蘭語（Kbalan，
** 西南部語群（1）
*** 西拉雅語（Siraya，
* 西北台灣南島語族（Northwest Formosan，2）
** 龜崙-巴宰語（Kulon-Pazeh，
** 噶哈巫語（Kaxabu）
** 賽夏語（Saisiyat，
* 排灣語群（Paiwan，1）
** 排灣語（Paiwan，
* 卑南語（Puyuma，1）
** 卑南語（Puyuma，
* 魯凱語群（Rukai，1）
** 魯凱語（Rukai，
* 鄒語群（Tsouic，3）
** 卡那卡那富語（Kanakanabu，
** 沙阿魯阿語（Saaroa，
** 鄒語（Tsou，
* 未分類南島語言
** 凱達格蘭語（Ketangalan，
* 西部平原台灣南島語族（Western Plains，3）
** 中西部平原台灣南島語群（Central Western Plains，2）
*** 巴布薩語（Babuza，
*** 巴布拉語－洪雅語（Papora-Hoanya，
** 邵語群（Thaw，1）
*** 邵語（Thaw，
* 馬來-玻里尼西亞語族（Malayo-Polynesian，1237）
** 達悟語（Tao，
** 語言學家通常擔「馬來-玻里尼西亞語族」分成功「婆羅-菲律賓語群」搭「核心馬來-波利尼西亞語群」兩大類。請參閱相關條目。

## 別樣
* 臺灣原住民
* 南岛民族

## 參攷文獻
路易港

**路易港**（法語發音：[pɔʁlwi]）也叫「波累」，勒毛里求斯島西部個路易港區，朝對印度洋，是毛里求斯個首都，也是毛里求斯頂頂大個城市搭主要港口。根據2010年12月個人口統計，路易港總人口是148416人。
路易港區

**路易港區**是非洲東部島國毛里求斯個9個區之一，勒國家西部，北面搭東面是龐波慕斯區，南面是莫卡區，西面靠牢印度洋，首府設勒路易港，面積42.7平方公里，2010年人口128851。
坦桑尼亞

**坦桑尼亞聯合共和國**（斯瓦希里語：Jamhuri ya Muungano wa Tanzania）勒赤道以南個東非國家，本土勒維多利亞湖搭印度洋當中，北面是烏干達搭肯尼亞，西面搭剛果民主共和國、盧旺達搭布隆迪接牢，南面是馬拉維搭莫桑比克，西南搭贊比亞接牢。1964年4月26號日，坦噶尼喀搭桑給巴爾合併，成立坦桑尼亞聯合共和國，首都是多多馬。1996年以前個舊首都勒達累斯薩拉姆，原歸是坦桑尼亞主要個商業城市搭大部分政府機關個場化。達累斯薩拉姆也是坦桑尼亞個主要港口。

## 參考
莫卡區

**莫卡區**是非洲東部島國毛里求斯個9個區之一，勒國家中部，北面接牢龐波慕斯區搭路易港區，東面是弗拉克區，南接大港區，西面是威廉平原區，首府設勒軍營村，面積221平方公里，2000年人口88479人。
軍營村

**軍營村**是非洲東部島國毛里求斯個城鎮，也是莫卡區個首府，勒國家中部，海拔高度330米。鎮個附近種仔交關多蔗糖，居民主要信伊斯蘭教，2009年人口超過30600。
庞普勒穆斯区

**庞普勒穆斯区**是非洲東部島國毛里求斯個9個區之一，勒國家西北部，北面靠牢印度洋，東面是朗帕河區，南面接牢弗拉克區搭莫卡區，西面是路易港區，首府設勒特里奧萊，面積179平方公里，2000年人口122352。
特里奧萊

**特里奧萊**是非洲東部島國毛里求斯個城鎮，也是龐波慕斯區個首府，勒國家東北部，距離首都路易港11.3公里，主要經濟活動有農業、製造業、旅遊業搭服務業，2006年人口查弗多23000。
弗拉克區

**弗拉克區**是非洲東部島國毛里求斯個9個區之一，勒國家東部，北面是朗帕河區，東面靠牢印度洋，南面接牢大港區，西面是莫卡區。弗拉克區面積298平方公里，是毛里求斯面積頂頂大個行政區，2000年人口126839。

首府設勒弗拉克中心村，市場是旅遊個人一經到個目的地。一個叫做清水洞（trou d'eau douce）個小村莊也一經有旅遊個人過去，從該噠可以擺渡到旅遊勝地鹿島。

弗拉克區頂頂吸引旅遊個人個無疑是充滿異國情調個沙灘搭仔標緻個潟湖。所以沿牢海灘造仔交關多度假村。
朗帕河區

**朗帕河區**是非洲東部島國毛里求斯個9個區之一，勒國家東北部，北面搭東面是印度洋，南面接牢弗拉克區，西面是龐波慕斯區，首府設勒馬普，面積148平方公里，2000年人口98854。
馬普

**馬普**是非洲東部島國毛里求斯個城鎮，也是朗帕河區個首府，勒國家北部，鎮浪有郵政局、學堂、法院搭仔其他設施，居民人數查弗多1288。
弗拉克中心村

**弗拉克中心村**是非洲東部島國毛里求斯個城鎮，也是弗拉克區個首府，勒國家中東部，海拔高度46米，主要經濟活動有製造業搭服務業，2006年人口查弗多17800。
中非共和國

**中非共和國**（法語：République centrafricaine；桑戈語：Ködörösêse tî Bêafrîka）来勒中部非洲個國家，老底子是法屬烏班基-夏利領地（Territoire d'Oubangui-Chari），是法國勒非洲個殖民地之一。中非是內陸國家，從西面開始順時針方向，畀喀麥隆、乍得、蘇丹、南蘇丹、剛果民主共和國搭剛果共和國包牢。中非勒1958年12月成立，一開始是半自治個政府型態，勒1960年8月13號正式宣布獨立。首都班基（Bangui，或譯班吉）来勒烏班吉河（Oubangui）沿岸個邊境城市。
威廉平原區

**威廉平原區**是非洲東部島國毛里求斯個9個區之一，勒國家中部，北面是路易港區，東面是莫卡區，南面接牢大港區搭薩凡納區，西面是黑河區，首府設勒羅斯希爾，面積205平方公里，2000年人口358182。
羅斯希爾

**羅斯希爾**是非洲東部島國毛里求斯個城鎮，也是威廉平原區個首府，勒國家西部，是主要個商業中心，距離首都路易港10公里，人口查弗多96000，是全國第三大城市。

## 外頭個網站
* Municipality of Beau-Bassin/Rose-Hill website
薩凡納區

**薩凡納區**是非洲東部島國毛里求斯個9個區之一，勒國家南部，北面是威廉平原區，東面是大港區，南面接牢印度洋，西面是黑河區，首府設勒蘇亞克，面積243平方公里，2000年人口66356。
蘇亞克

**蘇亞克**是非洲東部島國毛里求斯個城鎮，也是薩凡納區個首府，勒國家南部，建勒1787年，該個鎮個港口勒英國殖民辰光用得來運蔗糖，是當時毛里求斯南部頂頂繁忙個港口之一，2000年人口4154。
聖但尼區（留尼汪）

**聖但尼區**（法語：Arrondissement de Saint-Denis），是留尼汪（法國海外省）下頭個一個區。總面積423平方公里，總人口236599，人口密度560人/平方公里（1999年）。主要城鎮是聖但尼。

## 轄區
聖但尼區有14個縣，總共有5個市鎮。
聖但尼（留尼汪）

**聖但尼**（法語：Saint-Denis）勒印度洋留尼汪島，是法國海外大區留尼汪個首府。
聖保羅區（留尼汪）

**聖保羅區**（法語：Arrondissement de Saint-Paul），是留尼汪（法國海外省）下頭個一個區。總面積467平方公里，總人口138551，人口密度297人/平方公里（1999年）。主要城鎮是聖保羅。

## 轄區
聖保羅區有10個縣，總共有5個市鎮。
聖保羅（留尼汪）

**聖保羅**（法語：Saint-Paul）是法國海外大區留尼汪第二大個市鎮，面積241.28平方千米，勒留尼汪島西端。

## 外頭個網站
官方網站
聖貝努瓦區

**聖貝努瓦區**（法語：Arrondissement de Saint-Benoît），是留尼汪（法國海外省）下頭個一個區。總面積736平方公里，總人口101804，人口密度138人/平方公里（1999年）。主要城鎮是聖貝努瓦。

## 轄區
聖貝努瓦區有9個縣，總共有6個市鎮。
聖皮埃爾區（留尼汪）

**聖皮埃爾區**（法語：Arrondissement de Saint-Pierre），是留尼汪下頭個一個區。總面積878平方公里，總人口229346，人口密度261人/平方公里（1999年）。主要城鎮是聖皮埃爾。

## 轄區
聖皮埃爾區有16個縣，總共有8個市鎮。
黑河區

**黑河區**（Black River）是毛里求斯西岸個一個區，因爲塔馬蘭瀑布搭仔老早個首府塔馬蘭個滑浪渡假村出名。現在個首府是巴姆布斯（Bambous）。黑河區按面積算是毛里求斯第三大個區，包括毛里求斯獨特個熱帶雨林、黑河浪個黑河峽搭仔夏馬個彩土。冷天頭，黑河區個森林是獵鹿個好場化。
塔馬蘭

**塔馬蘭**（Tamarin）是毛里求斯西岸個一個村，畀高山繞牢，景色幽美。長遠辰光儕是黑河區議會個所在地。必過，最近區議會拿俚篤個總部遷到仔巴姆布斯，因為巴姆布斯相比塔馬蘭來講，其他村個村民過去要方便點。
聖皮埃爾（留尼汪）

**聖皮埃爾**（法語：Saint-Pierre）是法國海外大區留尼汪第三大個市鎮，勒留尼旺島西南部。

## 外頭個網站
官方網站
馬拉博

**馬拉博**（西班牙語：Malabo）是赤道幾內亞首都，勒比奥科島北端。是全國第二大個城市。人口查弗多155963（2005）。目前還有一個叫奥雅拉個城市勒建設當中，要取代馬拉博作為赤道幾內亞個首都。 

赤道幾內亞領土分幾個部分，大部分領土勒非洲大陸個西海岸，主要個島是比奥科島。另外還有安諾本島搭科里斯科島兩個離島。

## 參考文獻
比奧科島

**比奧科島**（Bioko），老早叫「費爾南多波島」（西班牙語：Fernando Poo），是非洲西海岸幾內亞灣裡向個一個火山島，屬於赤道幾內亞，俚個首都馬拉博就勒島浪。島個面積是2017平方公里，島浪頂頂高個場化3012米，人口查弗多13萬人。

該個島本來是西班牙殖民地，因爲發現俚個人——葡萄牙航海家斐南·德·波所以叫該個名字。

## 參考資料

*Room, Adrian (1994). *African placenames*. Jefferson, NC (USA): McFarland. ISBN 0-89950-943-6
*Sundiata, Ibrahim K. (1990). *Equatorial Guinea: Colonialism, State Terror, and the Search for Stability*. Boulder, CO (USA): Westview Press. ISBN 0-8133-0429-6

## 外頭個網站
* Bioko Biodiversity Protection Program
* Gulf of Guinea Conservation Group 
* Virginia Morell: "Island ark", National Geographic Magazine August 2008; link
科里斯科島

**科里斯科島**（Corisco），是赤道幾內亞個島，勒木尼河區西南29公里個大西洋海裡向，加蓬西面。「Corisco」一詞來自葡萄牙語，意思是「閃電」。科里斯科島總面積15平方公里，頂頂高個場化海拔35米。加蓬對該個島主權有爭議。
莫桑比克海峽

**莫桑比克海峽**是非洲大陸東南部搭馬達加斯加當中個海峽，東北-西南向傾斜，勒熱帶-亞熱帶之間，天氣熱，雨蠻多，氣溫北高南低，2月分別是28C搭27℃，8月是25℃搭22℃。長度達1600公里，頂頂闊個場化950公里，頂頂狹個場化460公里，頂頂深個場化有3292米深，是世界浪頂頂長個海峽。莫桑比克暖流流經該個海峽，伸延到南方東岸個阿古拉斯海流。海峽裡向海水表面年平均溫度勒20攝氏度以上，熱天頭有因爲氣流交匯產生個旋風。

莫桑比克海峽有科摩羅群島搭法國管個馬約特島等等島。
藻德濟

**藻德濟**（Dzaoudzi）是法國海外屬地馬約特島個主要城市之一（科摩羅對馬約特有領土要求），勒馬約特島東側個帕曼濟島（小陸地島）浪，面積6.66平方公里，人口12308人（2002年統計）。1977年前頭，藻德濟是馬約特島個行政首府。

藻德濟市郊有機場搭港口，是印度洋浪主要個航空、航海補給站之一。
科摩羅

**科摩羅**（；）， 全稱**科摩羅聯盟**（；），是非洲一個勒垃印度洋上个阿拉伯國家島國，垃莫桑比克海峽北部，莫桑比克搭馬達加斯加之間。主要領土是三隻火山島：大科摩羅島、莫埃利島（Mohéli）搭仔昂儒昂島（Anjouan）。另外科摩羅聯盟政府宣稱法國統治个馬約特島也屬於科摩羅。科摩羅个領土還包括仔其他交關个小島。國家名字科摩羅是從阿拉伯語al-qamar來个，意思是月亮咾，垃科摩羅个國旗丄好看見月亮个標誌。
西非

**西非**通常是指非洲大陸南北分界線搭朝西凸出來個一大塊地區，是地理、人種搭文化過渡地帶。

非洲大陸南大西洋海岸線勒該個地區沿東西走向個部分曾經是出名個象牙海岸、黃金海岸。奴隸貿易勒該面點畀人操縱，現在絕大多數非洲裔美國人就是當時從「西非」販運到美國個奴隸個後代。「西非」大西洋沿岸地區大部分是熱帶地區搭熱帶雨林，老底子個人沿該條海岸線穿行該塊地區。聯合國西部非洲次分區包括十六個國家搭一個屬地：

## 主權國家
* 
* 
* 
* 
* 
* 
* 
* 
* 
* 
* 
* 
* 
* 
* 
* 

西部非洲有辰光包括：
*
*
*
*

其他属地：
*
塞內加爾

**塞內加爾共和國**（法語：La République du Sénégal），簡稱**塞內加爾**，西非國家，勒塞內加爾河個南岸，首都達喀爾。俚個西面是大西洋，北面是毛里塔尼亞，東面是馬里，南面是幾內亞搭幾內亞比紹。岡比亞勒塞內加爾個包圍之中，佛得角群島勒離開塞內加爾海岸查弗多560公里個場化。
塞內加爾河

**塞內加爾河**（法語：Fleuve Sénégal、阿拉伯語：سينغال‎）勒非洲西部，由巴科伊河搭巴芬河勒馬里個巴富拉貝匯流形成，構成毛里塔尼亞搭塞內加爾個邊境，最終勒聖路易進大西洋，全長1790公里。
南島民族

**南島民族**嚜，指大洋洲搭東南亞以南島語系爲語言个族羣。其中包括臺灣、東帝汶、印度尼西亞、馬來西亞、菲律賓、文萊、馬達加斯加、密克羅尼西亞聯邦搭波利尼西亞以及新西蘭搭夏威夷玻利尼西亞人、巴布亞人个美拉尼西亞人等多個民族。渠場還分佈在泰國北大年地區、新加坡、越南搭湛地區（覆蓋越南中部搭南部个占婆王國）、柬埔寨、海南。昰些地區統稱爲南島民族地區。

## 歷史起源
對於南島民族个起源搭擴散，學界根據語言學搭考古資料，提出爻幾種假說。

### 起源

### 扩散

#### 出台灣假說
學界認爲，由亞洲大陸移居至臺灣个族群，在臺灣形成爻南島語系，之後沿著島嶼，逐步擴展到太平洋各地。昰個假說嚜，畀稱爲出臺灣（Out of Taiwan）假說。昰個假說頂早由語言學學者提出，遺傳人類學者以粒線體DNA个研究，對昰個假說提供爻更多證據。昰個假說在學界有得交關支持者，但朆得到一致共識。

Shutler and Marck在1975年發表論文，認爲臺灣是南島語頂有可能个發源地以後，國際遺傳學界噶嚜接受佢个研究成果。尤其在1991年在《科學美國人》（*Scientific American*）雜誌裏向，Peter Bellwood就昰個問題个論文發表以後，「南島語个發源地在台灣」昰個陳述嚜，就幾乎已經是多數學者个共識哉；後首來佢再提出，南島民族由亞洲大陸而來，在公元前8000年左右到達爻臺灣，此後發展出卓越个航海能力，弗斷分批移民至海外島嶼；在開始老長一段辰光後，有曾暫止一瑲，然後貤持續移民，而無論是擇住在大島或小島，多遍佈在亞熱帶搭熱帶地區，昰個嚜是渠場个一大特點。

根據Bellwood个研究，操南島語个南島民族是由亞洲大陸而來，可能搭侗傣（Kam-Tai）民族或南亞（Austroasiatic）民族原是一家，分家後到臺灣來，年代大約模是6000年前。大約5000年前，再開始從臺灣南下擴散到菲律賓群島，主要是北部呂宋一帶。然後到婆羅洲、印尼東部，時間大約是在4500年前。然後往東、西兩方擴散，東至馬里亞那群島（關島、塞班島一帶），也到爻南太平洋部份地區，往西到馬來半島、蘇門答臘等，辰光約在3200年前。再下一步再擴散到中太平洋美拉尼西亞區域个加洛林群島一帶。然後往東，到玻里尼西亞壗頭去，約在公元300年左右。乃朝在新西蘭个毛利族（Maori），是頂晏个移民，約在公元800年。

昰個散布模型，可以用地瓜个傳播來證明，隨著南島民族往東遷徙，搭南美洲个美洲原住民接觸，擔地瓜由美洲傳播到環太平洋區。另一個證明嚜是太平洋構樹。2015年臺灣大學森林環資系搭智利共組研究團隊，分析西太平洋島弧丄个太平洋構樹樣本，發覺各地構樹搭南臺灣構樹全有相同个葉綠體基因單型（haplotype），西太平洋各地个構樹起源在台灣。因爲太平洋構樹嘸沒雄雌異株，無法自然產出種子，需由人類以其根部進行無性生殖來傳播，蓋咾可排除脫是由動物傳播个可能。太平洋構樹个樹皮是南島民族重要个資源，在祭典丄會使用樹皮布。因爲太平洋構樹搭南島民族間个緊密關係，應是隨著南島民族遷徙而傳播。昰個共生關係間接證實爻出臺灣假說。

#### 巽他大陸起源說
由史蒂芬·歐本海默提出。巽他大陸起源說認爲嚜，冰河期个東南亞由於海平面比乃歇低，爪哇島、蘇門答臘島搭馬來半島連在一淘，形成巽他大陸，爲亞洲个延伸。但在間冰期，海平面上升，淹没脫昰爿區域。昰爿區域个居民被迫離開，形成南島語族。

#### 中國沿海起源說
福建發掘个曇石山遺址，漳州東山大帽山遺址，寧德霞浦縣黄瓜山贝丘遗址，泉州晉江庵山沙丘遗址，福州平潭壳丘头遗址，據考證全跟南島語族起源有淵源。在福建出土石锛、石戈以及石叉等物品，在波利尼西亞仍常見。福建个幾大遺址裏向出土个石器、陶制品等文物制作个方法、生産工藝、母語語系等考證：南太平洋、印度洋个南島語族衆多島國居民个祖先，源於中國東南沿海。

中國醫藥大學講座教授葛應欽，利用演化基因學改進方法及技術，分析在馬祖亮島出土个亮島人遺骸，重建遺傳系譜，認爲早期南島民族約8000年前起源於福建沿海地區，反對臺灣或東南亞島嶼是早期南島民族發源地个說法，但佢弗以文化爲據及其無法證明亮島人有後代咾啥，令此講法至今尚未得到國際丄个普遍認可。

## 參見
* 南島語系

## 注释
馬約特

**馬約特**（法語：Mayotte；Shimaore方言：Maore；Kibushi語言：Mahori），勒莫桑比克海峽，搭大科摩羅島、昂儒昂島、莫埃利島一道組成科摩羅群島。面積374平方公里，經濟以農業為主，主要生產香子蘭等香料，是法國個海外大區，下頭有一個省，就是馬約特省。馬約特島包括大陸地島、小陸地島搭仔周圍一些小島，首府搭頂大個城市是馬穆楚。
馬穆楚

**馬穆楚**（Mamoudzou）是印度洋浪法國海外領地馬約特島個首府，也是馬約特島浪人口頂多個市鎮。

城市勒大陸地島（Grande-Terre）浪，馬約特島老底子個首府是小陸地島（Petite-Terre）個藻德濟，馬穆楚勒1977年成為仔新首府。

馬約特島勒莫桑比克海峽裡向，西面是莫桑比克，東面是馬達加斯加。
科學美國人

《**科學美國人**》（英文原名：，縮寫：）是美國个一本科普雜誌，勒1845年8月28號，起先是每个禮拜出版，後首來改爲每个號頭出版；渠爲美國歷史浪辰光頂长、一徑連續出版个雜誌。

《科學美國人》勒2005年12月份辰光每個號頭大約模有得555,000份美國國內發行量，以及90,000份个國際發行量。雖然畀認爲是高水準个期刊，但迭本雜誌並弗採用類似《自然》杂志同行評審个方式審查稿件，而是提供一隻論壇来呈现科學理論搭科學新發現。儘管本期刊是一本備受尊重个出版物，渠弗像其姊妹出版物《自然》迭能由同行評審，而是像一個公眾討論區伊能介，以更大个讀者羣爲對象。

## 歷史
《科學美國人》一開始是由所發起个單頁報紙。早期主要是報導勒拉美國專利局所登記个項目，像是永動機。直到現乃歇，還會得以“历史浪个今朝”个小專題報導老早仔个發明，不過通常儕是報導一排弗切實際个項目。

波特後首來勒1846年擔迭份報紙賣畀Alfred Ely Beach及Orson Desaix Munn。1986年賣畀德國个霍兹布林克集團。

唐納德米勒伊勒拉1998年12月份過世，而Gerard Piel搭Dennis Flanagan分別勒2004年9月及2005年1月過世。約翰雷尼是目前个編輯。

自然出版集团勒2008年秋天買下來《科學美國人》个控制權。

## 參攷文獻

## 外部鏈接
* （英文）《科學美國人》網站
华东理工大学

**华东理工大学**（，缩写为），简称**华理**，勒1952年创建， 原名**华东化工学院**，其办学历史可以追溯到100多年前个南洋公学搭震旦学院。

## 历史
1952年，华东军政委员会决定成立“华东化工学院”，由交通大学（上海）、震旦大学（上海）、大同大学（上海）、东吴大学（苏州）、江南大学（无锡）5所高校个化工系合并而成，校址临时设勒上海市政法路195号原同济大学理学院。华东化工学院建校筹备小组（后改称建校委员会）随之成立，并邀请仔华东师范大学搭同济大学个代表参加筹备小组。1952年10月25号，华东化工学院举行了第一学期开学典礼。

### 历任校长
# 1952年12月－1981年2月：张江树
# 1981年2月－1985年9月：朱正华
# 1985年9月－1994年2月：陈敏恒
# 1994年2月－2004年6月：王行愚
# 2004年7月－2015年3月：钱旭红
# 2015年3月至今：曲景平

## 校园

学校现有徐汇校区、奉贤校区搭金山科技园区。徐汇校区目前为学校个主校区，占地868.74亩，各类建筑面积近41.3524万平方米，其中教室5.6614万平方米、实验室11.8519万平方米、学生宿舍21幢11.7131万平方米，可容纳学生15000人;　奉贤校区占地1544.3亩，2007年9月份正式启用，已进驻一二三年级本科学生。现完成一期工程19万平方米，拟建各类建筑60余万平方米，全部建成后将容纳学生2万人；金山科技园区占地239.2亩，各类建筑面积9.9890万平方米，乃朝发展成为国家大学科技园金山科技园。
* 徐汇校区地址：上海市梅陇路130号（邮政编码：200237）
* 奉贤校区地址：上海市奉贤区海思路999号（邮政编码：201424）
* 金山科技园区地址：上海市金山区学府路1000号（邮政编码：201512）

## 知名校友
* 陈敏恒，化学工程专家, 原中国科学院院士
* 于遵宏，多喷嘴对置式气化技术专家
* 张嗣良，发酵工程专家
* 李楠，耐火材料专家
* 王錦山，ATRP发明人、科技创业家

* 杨胜利，中国工程院院士
* 顾真安，中国工程院院士
* 蒋士成，中国工程院院士
* 舒兴田，中国工程院院士
* 袁渭康，中国工程院院士
* 钱旭红，中国工程院院士
* 钱锋，中国工程院院士

* 朱道本，中国科学院院士
* 周俊， 中国科学院院士
* 苏元复，中国科学院院士
* 胡英， 中国科学院院士
* 周其林，中国科学院院士
* 田禾， 中国科学院院士
* 南策文，中国科学院院士
* 沈寅初，中国科学院院士
* 颜德岳，中国科学院院士
* 李永舫，中国科学院院士
* 俞大鹏，中国科学院院士

### 政界
* 成思危，原全国人大常委会副委员长、原民建中央前主席，华东理工大学名誉校长，中国科学院研究生院管理学院院长及学术委员会主任
* 顾传训，原上海市副市长
* 夏克强，原上海市副市长
* 阳安江，原北京市政协主席 
* 王基铭，中国工程院院士、原中国石油化工股份有限公司总裁
* 章建华，中国石油化工股份有限公司高级副总裁 
* 高云龙，原青海省副省长、中国光大（集团）总公司副总经理
* 杲云，上海市嘉定区区长

## 外部链接
*华东理工大学档案馆
*华东理工大学网站
陈敏恒

**陈敏恒**（），浙江诸暨人，中华人民共和国化学工程专家。

1955年，毕业於华东化工学院（现华东理工大学）有机系。历任华东化工学院教授、化学工程系主任、院长，华东理工大学校长。著有《工业反应过程开发方法》，主编《化工原理》、《化学反应工程基本原理》。1991年，当选为中国科学院学部委员（院士）；1997年，因牵连胡黎明博士论文抄袭事件，畀中国科学院除名。

陈敏恒是通过全校选举上臺，勒校内力推改革，声望蛮高。伊也是80年代末至90年代初大学校长中著名个开明派，上海个《思想家》杂志当年就是“挂靠”勒伊管理下头个华东化工学院（现华东理工大学）。学运中支持学生，六四屠杀后尽力保护学生。

## 参考
一胎政策

**一孩政策**嚜，曾經是中華人民共和國个計劃生育政策，由1979年開始隨著改革開放一淘推行，規定中國大陸个城市人衹可以養一個子女，生第二個就要審核批准，若然違反規定落仔第二胎，就要交罰款（「社會撫養費」）。例外个就衹是農村人、少數民族或者兩公婆全是獨生子女。

昰項政策雖然控制爻中國大陸个人口增長，但也全帶爻弗少問題，例如強制避孕、強制墮胎搭虐殺女嬰咾啥。而一胎政策下頭出世个一代，嘸沒兄弟姊妹，大陸人叫佢場「小皇帝」咾啥。

2013年11月中國共產黨十八屆三中全會開好之後進一步放寬兩胎限制，而今衹要求兩公婆其中一方是獨生子女，俗稱「單獨二胎」。部分地方譬如北京搭天津規定可以單獨二胎，但是兩胎當中起碼要隔四年。

2015年10月29號，中共透過中共中央十八屆五中全會宣布全面放棄一孩政策，實施普遍二孩政策，乃末中國大陸實行卅幾年个一孩政策成爲爻歷史。

## 註
杭州站

**杭州站**，常莊畀杭州人謳作“**杭州城站**”或“**城站**”，在杭州市上城區，現爲上海鐵路局轄下个火車站之一，車站分級方面屬一等站。車站設有9個站臺面，全部站高站臺（2、3站臺在2015年底低改高），可停靠動車組供乘客上落。搭該站相鄰个車站有2個，分別爲北面个艮山門站及南面个南星橋站。

## 車站歷史

車站始建於1906年，當時辰光謳作“清泰門站”，是江墅鐵路个其中一個車站，至1907年8月23日隨鐵路通車而啟用。由於當時辰光車站距杭州城數百米，對城內居民甚是弗便當，蓋咾從美國回來个學者馬一浮便建議擔車站遷移到城裏向，城內車站在1909年開始造，1910年完成。

1937年，中國抗日戰爭開始，車站在10月先後遭侵華日軍兩趟轟炸，杭州也在12月24日爲日軍佔領。日據杭州期間，車站在1941年3月26日起重建，1942年3月21日啟用，其外觀採用日本奈良時代个建築風格。

杭州站个客运量在战后持续增长，车站已弗能应付日后个客运需求，乃末旧车站在1997年拆脫重建，新站勒1999年落成，12月28日啟用。

2014年11月下旬开始，城站迎来史丄规模頂大一趟综合性更新改造，包括周边道路、建筑立面、广告牌、广场个一、二层咾啥个改造项目，工程勒2015年春节前完成。

2015年10月起，城站貤进行一趟大型个综合性更新改造，重点集中在广场站房地下室，包括出站大厅、出租车通道、南北车库、南侧服务用房以及公共走廊咾啥，以及2、3站臺增高工程。涉及面积近1.5万平方米，工程在2016年2月份完工。

## 建筑特色

杭州站站房由程泰宁操刀，采用爻高进低出航站楼式设计，其采用爻巨型空间木行架支撑网架结构体系，体现江南民居“粉墙黛瓦”意象。客运用房总建筑面积5万余平方米，采取高架候车形式，旅客“上进下出”，最高集结人数5200人，站房面积29000㎡，连同合建个综合楼、三层广场，总面积为110000㎡。 江南传统风格个屋頭顶、“门”字形综合大楼下頭个进站大厅、人字形屋顶、窗洞以及细节丰富个柱，全由江南建筑元素衍生而来，又弗失时代气息。

杭州在设计之初，就已经综合考虑站房、广场、站场个交通组织，并擔渠搭周边个城市交通联系起来，讓乘坐弗同车辆、弗同流向个旅客好安全、快速、方便个集散。

## 车站结构

杭州站站房上頭为浙江铁道大厦。进站口在站房正中，两侧全设有商店搭餐厅；售票处嚜勒拉站房二层个南北两侧：自动售票厅在站房二层个北侧，人工售票厅嚜在場南侧。

实名验证处搭安全检查处在进站大厅西侧，靠近进站口，旅客在昰場需要出示车票搭购票身份证件以作核验，外加要擔随身行李物品接受安全检查。进入进站大厅后，就好望著显示屏，显示杭州站停靠列车个运行情况。

旅客进站完毕后，就可由进站大厅里侧个通道进入候车室候车。杭州站为高架分散候车室，共總设有8個候车室以分担弗同车次列车旅客个候车任务。其中，第七候车室搭第八候车室为动车组列车专用。

当列车检票后，旅客會得在设在場候车室一端个检票口检票，通过连接天桥进入相应站臺。站房一楼设有**软席候车室**，持有软座、软卧及以上车票或商务旅客，可由此进站上车。

杭州站共有9个站臺，全为高站臺。其中1至7站臺北侧设有行包通道，8、9站臺因为停靠沪杭高铁动车组列车而修建，蓋咾弗设行包通道。

地下通道入口设在每個站臺搭站房中心延伸线个交界处，旅客由此出站。经过出站大厅后，可继续下楼乘坐地铁，或上楼换乘其他交通工具。

杭州站结构示意图：

## 站外交通

### 地铁

杭州地铁在杭州站附近设城站站，有地铁1号线、地铁5号线（建设中）经过该站，地铁城站站有交關通道搭铁路杭州站联通。

### 公交
杭州火车站附近个公交车路线如下：

注：
* 白天前往杭州火车东站可乘坐地铁1号线，票价4元，或在东区乘坐**108路**；200路衹在夜间开通（城站火车站发车时间：21:30、22:00、22:30、23:00、23:30、0:00、0:30、1:00、2:00、3:00、4:00、5:00、6:00）
* 需前往**杭州汽车北站**个乘客建议乘坐**185路**，其次是90路、188路。
* 需前往**杭州汽车南站**个乘客建议乘坐**[[杭州市|杭州]]地铁1号线**到婺江路站下车，步行3分钟即可到达。
* 需前往**杭州汽车西站**个乘客建议乘坐**49路**
* 需前往**杭州九堡汽车客运中心**个乘客建议乘坐**地铁1号线**，其次是100路
* 前往西湖北线景区个游客建议乘坐**7路**，前往南线景区个游客建议乘坐**Y2路**

## 参见
* 杭州東站
* 杭州南站

## 参考资料

## 外部链接
* 浙江铁路 
* 杭州城站：重建17年后蝶变新生
馬紹爾語

**馬紹爾語**（馬紹爾語：或&nbsp;）是馬紹爾群島个官方語言，渠屬於南島語系。

## 语音

### 辅音
马绍尔语有22隻辅音(其中5隻是以两隻字母表示)，附加一隻软腭中央近音(在乃朝个书写系统常莊省略脫):

### 元音
马绍尔语有4隻元音音位，每隻有好几种变体。

## 正寫法
近瑲把马绍尔语个正寫法经历爻一场改革。然而，多数人还是愿意使用过去个书写方式。渠使用拉丁字母，当中含有特殊记音符号。由于宗教派别弗同，马绍尔字母有几种弗同体系。天主教学校所教个拼写一般相同。公立学堂使用个拼写系统嚜在每個岛丄全有区别。下頭是乃歇常用个字母表。

## 参攷資料
* Bender, Byron W.  (1968).  Marshallese phonology.  *Oceanic Linguistics*, *7*, 16-35.    
* Bender, Byron W.   (1969).  *Spoken Marshallese: an intensive language course with grammatical notes and glossary*. Honolulu: University of Hawaii Press. ISBN 0870220705
* Bender, Byron W.  (1969).  Vowel dissimilation in Marshallese. In *Working papers in linguistics* (No. 11, pp.&nbsp;88-96). University of Hawaii.
* Bender, Byron W.  (1973).  Parallelisms in the morphophonemics of several Micronesian languages.  *Oceanic Linguistics*, *12*, 455-477.    
* Choi, John D.  (1992).  Phonetic underspecification and target interpolation: An acoustic study of Marshallese vowel allophony.  UCLA Working Papers in Phonetics (No. 82).    http://repositories.cdlib.org/cgi/viewcontent.cgi?article=1084&context=uclaling
*Hale, Mark. (2007) Chapter 5 of  *Historical Linguistics: Theory and Method*. Blackwell
* Hale, Mark.  (2000).  Marshallese phonology, the phonetics-phonology interface and historical linguistics.  *The Linguistic Review*, *17*, 241-257.
聖依納爵·羅耀拉

**聖依纳爵‧羅耀拉**（西班牙语：**San Ignacio de Loyola**，領洗前名爲；；**依纳爵**又译**伊格那丟**；），西班牙人，耶稣会创始人，羅馬公教聖人之一。佢在羅馬公教會內進行改革，以對抗由馬丁·路德等人所領導个裂敎。

## 生平
1491年，依納爵‧羅耀拉生在比利牛斯山脈附近个羅耀拉城堡，佢是西班牙貴族。渠年幼辰光就立志當軍人。在1521年法軍圍攻潘普洛纳，佢堅守陣地，以致負爻重傷，使佢腿部負傷無法再從事軍旅。在養病期間心中邪氣悶煩，開始研讀基督傳及諸聖人列傳，像聖道明及聖方濟咾啥。乃末立志做一個基督个精兵。

佢到處遊歷，當佢到蒙塞拉特（Monserrat），擔佢个劍放在童貞女个聖壇丄。在1522至1523年間在小鎮曼雷薩（Manresa）个山洞，禱告靈修及默想，尋求獻身之道，佢開始常莊得異象。乃末佢在昰場草擬佢所發展个（*Spiritual Exercises*）。  

羅耀拉在1524年至1534年間有曾到歇巴塞羅那(Barcelona)、亞爾迦拉、蕯拉曼加搭巴黎咾啥場許讀書，預備服事基督。羅耀拉在亞爾迦拉及薩拉曼加个兩處大學學習辰光，就結合爻一排同伴，操練佢所編个靈性操練。到仔1528年約翰‧加爾文正離開大學辰光，羅耀拉考入巴黎大學。佢連結幾個朋友，立志要過清苦个生活，並曾到耶路撒冷朝聖，並想留在當地，但當地个方濟各會修道士勢力已微，以致無法長期停留。昰幾個朋友中搭羅耀拉連結頂大爲沙勿略（St. Francis Xavier）。

## 罗耀拉搭耶稣会
羅耀拉及同伴淘立志過著像使徒般清苦个生活，耶穌會就昰然開始慢慢形成哉。佢場个成員叫作耶穌會會士，並宣誓絕對服從教宗，擔教宗奉爲『最高統帥』。在1540年9月27日教宗保祿三世正式承認昰個團體，箇可謂正式成立仔耶穌會哉。在1541年4月選舉羅耀拉為第一任『统帥』，直至1556年7月31日過世。

### 制定会规
罗耀拉参照军队个纪律，制定爻严格个会规，强调会士必须绝对服从会长：「像煞尸体可以任意摆布，棍棒听从一切指挥，蜡制个物事可以改变形状，并向任何方向拉长一樣。」并规定会士应该无条件执行教宗委派个一切任务。

羅耀拉當過職業軍人，組織力強，領導力強，擔軍隊个組織運用到建造主基督个精兵，並且宣誓絕對服從教宗。擔軍事管理、神祕主義及修道主義融於一體，外加貤有一本操練手冊《神操》。擔耶穌會个會士淘以一個有紀律、有中心、有操練个建立搭神个關係，乃末佢場發展快速，佢場宣誓守三條規律：安貧、守貞、服從。耶穌會注重學習計晝，並且廣設學堂。另外耶穌會有一特別之處，爲其宣教活動。羅耀拉个好友聖方濟‧沙勿略就到歇印度、日本、印尼，爲第一個也是最偉大个宣教士。雖然伊歇耶穌會並弗是為抗衡更正教个改革為目的，但慢慢叫演變成爲佢拉个主要任務之一哉。另外，耶穌會教育注重兒童个工作及教育。

## 主要著作

* （*Spiritual Exercises*）

## 傳記
* *Life of St. Ignatius of Loyola*, TAN Books, 1997.  ISBN 978-0-89555-345-4
* *St. Ignatius of Loyola*, TAN Books, 2008.  ISBN 978-0-89555-624-0

## 參考文献

## 擴展閱讀
; 主要
* Ignatius of Loyola, *Spiritual Exercises*, London, 2012. limovia.net ISBN 978-1-78336-012-3
* 
* 
** (For information on the O'Conner and other translations, see notes in *A Pilgrim's Journey: The Autobiography of Ignatius of Loyola* Page 11-12.）
* 
* 
; 次要
* 
* 
* 
* 
* 

## 外部連結
* 圣依纳爵 - 神操(书)
* "St. Ignatius of Loyola, Confessor", *Butler's Lives of the Saints*
* 依納爵·羅耀拉 在WorldCat聯合目錄內的著作和相關文獻
* The Spiritual Exercises of St. Ignatius   Translation by Elder Mullan, S.J.
* Letters of St. Ignatius of Loyola 
** ''On Perfect Obedience''  is his most famous.
* "Contemplation to Attain Love", by Ignatius of Loyola 
* The Goa Jesuit Province of the Society of Jesus
* Founder Statue in St Peter's Basilica
* Saint Ignatius' College
* Finding God In All Things 
* "The Book of Spiritual Exercises of St. Ignatius Loyola, the Founder of the Jesuit Monastic Order"  in Arabic, dating from 1773

## 参见
* 耶稣会
* 反宗教改革
聖方濟各·沙勿略

**聖方濟各·沙勿略**（西班牙语：，），西班牙籍天主教傳教士，也是耶穌會創始人之一，首先擔天主教信仰传播到亚洲个馬六甲搭日本。天主教会称之为“历史丄最伟大个传教士”；是“传教士个主保”。天主教會同時尊其爲中國、日本，以及果阿、澳門兩個教區之主保，瞻禮定在每年12月3日。
## 早年生活
1506年，方濟各·沙勿略生在乃朝西班牙北面纳瓦拉沙勿略堡个一个巴斯克望族家庭。1512年，西班牙人入侵納瓦爾，當地交關家族个城堡包括沙勿略屋裏，全在昰歇畀人摧毀脫，而佢場个領地乃末也失去脫。1515年，沙勿略个父親離世。

1525年，19歲个沙勿略前往法国巴黎大學圣巴巴拉学院攻读哲学，五年后获硕士学位，开始担任讲师。在巴黎有一位比佢年长十五岁个同乡依纳爵·罗耀拉搭佢一淘租房子住。昰位同乡追求个是天主个光荣，佢常莊話畀沙勿略一句《聖經》裏向个金句：「人縱然賺得了全世界，卻賠上了自家个靈魂，為佢有啥些益處呢？」（瑪竇十六:26）。经过依纳爵长遠个薰陶，沙勿略个思想也逐渐改变爻，乃末加入仔追随依纳爵个行列。

1534年8月15日，罗耀拉、沙勿略等七人在巴黎个蒙馬特高地，共同誓发神贫搭贞洁个誓愿，创立耶稣会，佢場原本想前往耶路撒冷，但畀教宗保禄三世阻止。1540年9月27日，教宗保禄三世正式批准成立耶稣会，命罗耀拉成为第一任会长。沙勿略嚜，受命成为耶稣会个首批传教士。

伊歇葡萄牙国王约翰三世欢迎耶稣会教士前往葡萄牙开辟个东方地区去传教。1540年，沙勿略到仔葡萄牙。1541年佢另外两个伙伴沿牢仔葡萄牙人开辟个东方航海路线，去印度、中国、日本咾啥場許传教。

## 傳教工作

### 印度
1541年4月7日，沙勿略、卡玛利诺（M. P. de Camerino）搭曼西亚（F. Mansillas）从葡萄牙里斯本出发。

1542年5月6日，沙勿略抵达葡萄牙在印度个中心地果阿。刚到嘸沒幾許辰光，沙勿略還朆学歇地方语言、文化、风俗习惯，就在印度德干半岛东南沿海个渔村畀交交關關个人付洗。

1545年一月，方濟各·沙勿略写仔昰然一封信：「在一个號頭之内，我付洗个人超过一万。我个方法是：当我来到伊排要皈依基督个外教人蹲拉个村莊辰光，我擔所有个男人搭小囡全聚集在一淘，以宣呼天主圣父、圣子搭圣神个圣名为开始，并让佢場作三次十字圣号，呼求天主圣叁之名，承认衹有一位天主。挨落來，我場诵念《悔罪经》、《信经》、《天主十诫》、《天主经》、《圣母经》搭《赞颂圣母经》。在两年之内，我擔昰眼祈祷经文全译成功佢場个语言，我自家也会背诵。慢慢叫嚜，大人小囡全科會得重覆诵念昰眼经文。祈祷好仔嚜，我畀佢場解释《信经》各信条搭《天主十诫》个意义。然後，我要佢場公开为自家过去个生活请求天主宽恕。讲道结束仔嚜，我问佢場是弗是真正相信《信经》各信条个内容，众人异口同声回答相信；乃末，我高声诵念每个信条，每念完一个信条，我就问佢場是否相信；佢場乃末双手交叉作十字状，放在胸前，齐声回答相信。就昰然，我就畀佢場付洗，并用笔写交畀佢場每个人一隻圣名。男人领洗後，回到屋里，又叫佢場个妻子搭家人到我箇𡍲来。我用同样个方式畀佢場付洗。当大家全部领好洗，我就吩咐佢場擔庙宇搭偶像全部摧毁脫。」

1545年8月底，沙勿略從馬拉巴前往马六甲，直到1546年1月纔離開前往摩鹿加群岛传教。1547年佢又回到馬六甲，並在該年8月與日人彌次郎見面。

### 日本
1549年8月15日（圣母升天节），方濟各·沙勿略在一位日本朋友弥次郎个引介之下，携同两位耶稣会士（岛来斯神父、斐迪南修士）经馬六甲海峽，辗转抵达弥次郎个家乡，日本南部九州个鹿儿岛。成为第一位踏上日本国土个天主教传教士。年底，鹿儿岛已经有一百五十人、附近地区有四百五十人领洗入教。 

沙勿略登陆日本後，馬上發覺日本个情况搭印度大异其趣，日本人个生活习惯，思想文化原来比印度复杂得多。佢意识到弗能擔在印度使用个传教方法搬到日本，在箇𡍲首先必须学习日本语言，认识日本文化，哲学思想，并采用日本人个风俗习惯，而且要花费交交關關辰光纔足以使一个人皈依基督。沙勿略从日本写回欧洲个信隔手畀人公布出来，吸引仔无数人个兴趣，也产生极大个共鸣。一时，佢畀人推崇为现代个传教士。

尽管佢得到地方大名个支持，外加打算到京都谒见天皇并取得日本全国传教之权，但两者全未成功。乃末佢在1551年离开日本，前往中国。昰歇日本有教友一千。在日本个鹿儿岛現今还树立著沙勿略个纪念碑。

### 中国
沙勿略發覺，中国文化对日本个影响很深，于是决心尽早访问中国。但当时，外国传教士要进入中国是一樁邪氣困难的事情。1552年，佢组织了一个赴中国个葡萄牙使团，参见明朝皇帝。但5月底使团在马六甲畀长官亚戴德（Alv.d,'Ataide）扣留。乃末佢决心独自前往中国，1552年8月底，佢擔距离中国广东海岸老近个上川岛（属于台山）作为基地，计划偷渡入境。但是，答应帮助佢場偷渡个中国商人反悔，迟迟弗来。

1552年12月3日晨，沙勿略因疟疾病逝在岛丄，年仅46岁，终朆達成進入中國个心願。同年10月6日，利玛窦生在意大利马切拉塔（Macerata）。三十年后，利玛窦成功个擔天主教传入明帝國。耶稣会在1847年至1853年建造在中国个第一座主教座堂时就擔其命名为圣方济各沙勿略堂（上海董家渡）。

## 纪念
据说，沙勿略个尸体长期弗腐烂，一路向人展示，到1554年纔安葬在印度果阿。1662年沙勿略畀教会列为圣徒，佢个墓地也成为朝拜个圣地。同时，马六甲、罗马搭澳门聖若瑟修院全珍藏著沙勿略个部份遗髑。

### 命名
; 天主教堂
* 上海董家渡圣方济各沙勿略堂
; 中学
* 光启学校 ( Xavier School )
* 上海聖芳濟書院
* 香港嘉諾撒聖方濟各書院
* 香港荃灣聖芳濟中學
* 台湾桃園市私立振聲高級中學(St. Francis Xavier High School)
; 小学
* 香港嘉诺撒圣方济各学校

## 參見
* 耶穌會
* 聖依納爵·羅耀拉
東坡肉

**東坡肉**，吳越杭帮菜名，是五花肉笃出来个。一般性是用一块二寸许个方正形夹心五花肉——一半油肉（壮肉）、一半腈肉——吃口软糯，味道浓厚弗腻，还带仔眼酒香，味道邪气崭。

## 来历传说
昰道菜相传出自宋代蘇东坡个故事。苏轼弗单单是著名个文学家，还是一位精於烹饪个美食家。

相传元豐二年十二月（1080年），苏东坡畀贬在拉黄州个辰光，馬正卿為仔佢購着黃州城東廢地數十畝，築有東坡雪堂，在贫困个生活當中，仿制前人个做法改良，擔烧猪肉加老酒做成功红烧肉小火慢笃、笃成功，豬肉色澤紅潤，湯質稠濃，味道醇厚。蘇東坡有首《豬肉頌》：“洗凈鐺，少著水，柴頭罨煙燄不起。待他自熟莫催他，火候足時他自美。黃州好豬肉，價賤如泥土。貴者不肯食，貧者不解煮。早晨起來打兩碗，飽得自家君莫管。”。昰道菜在黄州发起，后传至南宋首府杭州，发扬光大，遂成杭州名菜。由於是苏东坡改良成功个，个咾謳东坡肉。

另有一話，相传北宋元佑年间（约公元1090年），苏东坡任知杭州事，发动民众疏浚西湖。大功告成，为犒劳民工，吩咐家人擔百姓馈赠个猪肉，按照佢总结个经验“慢著火少著水，火候足时他自美”，烹制成佳肴，交酒一淘分送畀民工，家人误擔酒肉一淘烧，乃末肉味特別香醇可口。人们传颂东坡个为人，又擔昰独特风味个块肉命以东坡肉。经历代厨师个弗断总结發展，乃么公认成为仔杭州第一名菜。

## 注釋


## 外部鏈接
* 东坡肉 
* 东坡肉
西湖醋魚

**西湖醋魚**又謳**活殺醋溜魚**，是杭州西湖一带个著名菜肴。以楼外楼菜館頂頂有名。

主料是新鲜个西湖鲤鱼、草鱼或鳜鱼。沿背脊頭剖开來成相连个两片。以鮮湯煠约3分钟後捞出來，加酱油、料酒、姜末、糖烧入味，装盘。然后用煠魚个湯做甜酸芡淋在鱼丄而成。而樓外樓燒个西湖醋魚嚜衹用糖交醋以獨有秘方調味。

## 来历傳說
一称“叔嫂传珍”。传说南宋辰光有宋氏兄弟两家頭，隐居打鱼为生。当地恶霸为霸占宋嫂，害死爻宋兄，并且逼弟弟远走他乡逃难。临走时宋嫂为小叔用糖、醋烧仔鱼一碗。后来弟弟在外建得功名，回乡惩治爻恶霸。后来外出赴宴，席间看见昰道菜，得知宋嫂在箇𡍲当厨娘，乃末与之团聚。

## 评价
为咾迎合客人个口味变化，楼外楼等饭店多次改换西湖醋鱼个原料，省去饿鱼个步骤，从一开始个草鱼变成鳜鱼，2023年再调成特殊品种草鱼——开化清水鱼来降低鱼腥，莼菜也调成莼菜芽哉，必过还是畀弗少游客肏铲难吃，是食客评价顶有争议个一道菜。

## 参考
馬紹爾群島

**馬紹爾群島**（），正式名称为**马绍尔群岛共和国**（马绍尔语：Aolepān Aorōkin M̧ajeļ），是勒拉北太平洋个島國。马绍尔群岛是密克罗尼西亚岛群个一部分，土地面積为181平方公里，人口爲68,480人，分散定居勒由1,156个岛屿组成个34个珊瑚环礁浪向。搭之勒海丄相邻个地区分别是北面个威克島，南面个瑙鲁，西面个密克罗尼西亚联邦搭东南面个基里巴斯。人口頂多个环礁为马朱罗，貤为马绍尔群岛个首都。

公元前两千年橫裏，密克罗尼西亚人陸陸續續到马绍尔群岛定居，伊拉借助由木棒编织个浮网勒岛屿间航行。欧洲人勒16世纪20年代发现马绍尔群岛，西班牙探险家阿隆索·萨拉萨尔勒1526年8月勒海丄向看到迭一环礁。随后其他西班牙搭英国探险家也陆续发现了迭隻岛屿。马绍尔群岛个名称源自英国探险家约翰·马绍尔。1874年，马绍尔群岛成为仔西属东印度群岛个一部分。1884年迭些岛屿出售畀德国，并勒1885年成为德属新几内亚个一部分。日本勒第一次世界大战中占领脱马绍尔群岛，并勒1919年由国际联盟擔其正式移交畀日本，马绍尔群岛乃末受日本南洋厅管辖。第二次世界大战中，美国勒吉尔伯特及马绍尔群岛战役中占领仔该群岛。战後，马绍尔群岛搭其他太平洋群岛一淘受美国治理个太平洋群岛托管地管辖。1979年马绍尔群岛实现自治，并于1986年交美国签署《自由联合协定》而获得独立主权。

马绍尔群岛是一个总统制共和国，并搭美国达成自由联合关系。美国提供马绍尔群岛个国防、资金搭社会服务。由於岛丄向天然资源并弗丰富，马绍尔群岛个经济依赖於服务业以及部分渔业搭农业。其国内生产总值个老大一块来自美国个援助。马绍尔群岛采用美圓作为货币。马绍尔群岛个大多数公民具有马绍尔血统，小部分移民来自菲律宾及其他太平洋岛屿。马绍尔群岛个两种官方语言是马绍尔语搭英语。几乎全体国民信仰宗教，约四分之三个国民加入联合基督教会 - 马绍尔群岛公理会（UCCCMI）或神召会。

## 歷史

1885年，德國佔領馬紹爾群島，屬德屬新幾內亞保護，一次大戰辰光畀日本佔領，後由日本託管。

1944年，美國攻佔馬紹爾群島，戰後聯合國委由美國託管，成為太平洋群島託管地其中一區。

1946年至1968年間，美國建立太平洋试验场，有曾勒馬紹爾群島丄進行多達66趟个核試驗。

1979年，馬紹爾群島否決脫《密克羅尼西亞聯邦憲法》公投，自行成立自治政府搭準備建國。

1986年，搭美國簽訂《自由聯合條約》，同年10月21日宣布獨立。

1991年，聯合國終止美國託管，接納馬紹爾群島共和國為會員國。

## 地理

馬紹爾群島共總有29座環礁及5座偏遠島嶼，地理上分為東面个拉塔克（日出）島鏈搭西面个拉利克（日落）島鏈。海拔平均高度2公尺。全國三分二人口住勒馬久羅搭伊拜（Ebeye）兩個環礁个島丄。

## 行政區劃
馬紹爾群島朆正式劃分行政區，但可分為26個立法選區（legislative districts）。

## 經濟

國內約有6萬人，以漁業搭**[[农业|農業]]**為主，海域內富有鈷殼搭錳結核等資源，魚產豐富。出口貨品主要為冷凍魚、椰子產品及加工品搭土產个手工藝品等。

主要進口項目：食品、機械設備、燃料、一般民生用品、菸草

主要進口來源：美國、日本、澳大利亞、紐西蘭、新加坡、斐濟、中国、菲律賓 

主要出口項目：椰子油、椰乾餅及手工藝品、魚 

主要出口市場：美國、日本、澳大利亞、中國

主要港口及自由貿易區：Majuro Island、Majuro Atoll

## 交通
勒拉首都馬久羅个馬紹爾群島國際機場是主要機場。

## 外交
馬紹爾群島迄今搭全球79個國家保持正式外交關係，美國、日本、中華民國勒馬紹爾群島設有大使館，菲律賓、以色列、土耳其勒馬紹爾群島設有榮譽領事，馬紹爾群島也搭美國、日本、斐濟、中華民國設置大使館。

海外个馬紹爾群島公民若然嘸沒大使館个地區需要急難救助，可以向當地个美國大使館提出協助，美國大使館會提供馬紹爾公民搭美國公民相同个對待。

### 与中国关系
中华人民共和国曾在1990年11月搭马绍尔群岛建交，但因1998年11月20日馬紹爾群島转而承认中華民國，搭中华人民共和国斷交，馬紹爾是中華民國乃朝22個邦交國之一。

### 與美國關係
馬紹爾群島畀美國託管近40年，至今仍搭美國關係密切。

馬紹爾群島使用美圓，各種現代商品儕相當依賴美國進口。根據《自由聯繫條約》規定，馬紹爾群島軍事防衛任務交畀美國執行，國民也可參加美國軍隊。另外，馬紹爾群島國民也可自由進出美國搭在美居住、就業交就學，無需簽證（但犯事者可畀美國驅逐）。馬紹爾群島个對外郵政由美國郵政負責，郵資也根據美國標準，寄往帛琉（帕勞）、密克羅尼西亞聯邦、美國各州、屬地搭軍事外交駐地个郵件儕按國內郵資計算。

《自由聯繫條約》也規範美國對馬紹爾群島政府个各項財政支援，以及美國陸軍租借Kwajalein環礁个條件咾啥。因為各項个支援搭撥款項目，美國對馬紹爾群島个事務主要由內政部个島嶼事務辦公室（而非國務院）負責。

## 參攷資料

## 外部連結
* 馬紹爾群島總統府 （英文）
* 美國中情局世界概況—馬紹爾群島  （英文）
* 中華民國外交部—馬紹爾群島  （繁体中文）
核試驗

**核試驗**（nuclear test），又稱**核試爆**，是为仔军事研究搭科学研究目的，對核爆炸装置或核子武器在预定条件下頭进行實際个爆破試驗。弗少國家在20世紀全發展出核武並進行試驗，有關部門可透過昰眼試驗去瞭解昰排武器如何運作。其主要目的是：鉴定核爆炸装置个威力及其他性能，验证理论计算搭结构设计是弗是合理，为改进核武器设计或定型生产提供依据；在核爆炸环境下頭研究核爆炸现象学搭各种杀伤破坏因素个变化规律；研究核爆炸个和平利用咾啥。渠是一项规模老大、需要多学科、多部门协同配合搭耗费大量人力、物力个科学试验。然而在歷史丄大部分个核試驗當中中，多半帶有政治丄威嚇个意味。

## 試驗方式
核試驗通常在下列幾種地點進行：
# 地上核試驗：是在地面上（包括低空）進行核武个試爆。比方美國在內華達州个內華達試驗場進行个核試爆。
# 地下核試驗：是在地底下進行个試爆，如美國在內華達州的內華達核試驗場進行个核試爆。
# 高空核試驗：是由飛彈發射到高空或由飛機投下在空中引爆，如蘇聯在新地島空中進行个沙皇核彈試爆。
# 水下核試驗：是在水面下進行个試爆，如美國有曾在比基尼環礁進行十字路計畫核試爆。

## 有曾核試驗个國家
从1945年7月16日美国进行世界上首趟在新墨西哥州三位一體核試验到1989年底，各国共进行爻2000多趟核试验。其中，美、苏两国核试验次数约占总数个80％。中国在1964年10月16日在新疆罗布泊核试验场进行了首次原子弹试验，1966年10月27日进行仔首次导弹核武器试验，1966年12月28日进行仔首次氢弹原理试验，1967年6月17日进行仔首次氢弹空投试验，1984年12月19日进行仔首次中子弹原理试验，1988年9月29日进行仔首次中子弹试验。括號內為最近一次核試年份：
*  美國：官方統計1054趟（弗含亚临界核试验，下同），大多數在內華達試驗場(904趟)及在馬紹爾群島个太平洋試驗場(106趟)。還有10趟測試發生在弗同地點，其中在美國个，包括阿拉斯加个阿姆奇特卡岛、新墨西哥州、密西西比州及科羅拉多州。（1992年2月前）
* 蘇聯：官方統計715趟，大多數在塞米巴拉金斯克核子試驗場及新地島。還有幾個測試發生在弗同地點，包括俄羅斯、哈薩克、土庫曼及烏克蘭。（1990年）
* 法國：官方統計210趟，大多數在撒哈拉沙漠。（1996年）
* 英国：45趟，包括21趟澳大利亞領土，其中9次趟南澳大利亞，其他包括在太平洋个聖誕島。（1991年）
* ：45趟（大氣23搭地下22），首次在新疆羅布泊馬蘭基地个核試驗場。（1966年）
* 印度：6趟（1998年）
* 巴基斯坦：6趟（1998年）
* ：5趟（2016年）

## 注釋
阿森松島

**阿森松島**（英語：Ascension Island）是勒南大西洋個英國海外領地，全境包括一隻主要個島搭仔一點附屬礁岩。行政浪隸屬於聖赫勒拿、阿森松搭特里斯坦-達庫尼亞領地。首府是喬治敦。
喬治敦（阿森松島）

**喬治敦**（Georgetown）是英國海外領土聖赫勒拿、阿森松搭特里斯坦-達庫尼亞下頭個阿森松島個首府，勒阿森松島西部。該噠點是當地個文化中心，城個聖瑪麗教堂為中心。2008年，當地人口是450人。
詹姆斯敦（聖赫勒拿）

**詹姆斯敦**（Jamestown），是英國海外領地聖赫勒拿、阿森松搭特里斯坦-達庫尼亞個首府，也是其中圣赫勒拿岛個行政中心，是東印度公司勒1659年建個。人口有714人（2008年）。

## 外頭個網站
* St Helena - Jamestown
* More pictures of Jamestown
聖赫勒拿、阿森松搭特里斯坦-達庫尼亞

**聖赫勒拿、阿森松搭特里斯坦-達庫尼亞**（Saint Helena, Ascension and Tristan da Cunha）是英國個海外領土，是圣赫勒拿岛搭俚北面個阿森松島搭南面個特里斯坦-達庫尼亞群島一道組成功個。老底子叫**聖赫勒拿搭仔附屬島嶼**（Saint Helena and Dependencies）。2009年9月1號，新頒佈個憲法畀三隻島勒轄境裡向享有平等地位。

## 行政區劃
特里斯坦-達庫尼亞

**特里斯坦-達庫尼亞**（Tristan da Cunha）是南大西洋個群島，是英國海外領地聖赫勒拿、阿森松搭特里斯坦-達庫尼亞個一部分。俚是全世界頂頂偏遠個有人住個離島，離開南非2816公里，離開南美洲3360公里。

特里斯坦-達庫尼亞群島包括主島特里斯坦-達庫尼亞島（98平方公里）搭幾個無人島：伊納克塞瑟布爾島（Inaccessible Island）搭南丁格爾群島（Nightingale Islands）。戈夫島（Gough Island）勒主島東南面395公里。


File:Edinburgh-Tristan.jpg|七海爱丁堡
File:Tristanfromspace.jpg|航拍
File:Gough_island_top_view.png|特里斯坦-達庫尼亞
File:Tristan_da_Cunha4.jpg|七海爱丁堡個房子


## 氣候
群島是海洋性氣候，氣溫弗高，四季弗分明，一年到頭落大雨，晴天交關少，持續有窮強個西風。
伊納克塞瑟布爾島

**伊納克塞瑟布爾島**，意思是「到弗到」，是一個死火山島，面積是14平方公里，勒特里斯坦-達庫尼亞群島西南面45公里。伊納克塞瑟布爾島屬於英國海外領地。聯合國教科文組織拿伊納克塞瑟布爾島搭戈夫島一道作為一個受保護個野生動物保護區，外加列入世界遺產。
馬六甲海峽

**馬六甲海峽**（馬來語：**Selat Melaka**；印尼文：**Selat Malaka**）是東南亞一個海峽，勒拉馬來半島南邊、蘇門答臘島个北邊，西面連勒印度洋个安達曼海，東面連勒太平洋个南海，由於迭條海峽距離馬來半島个古代名城馬六甲比較近，「馬六甲海峽」嚜由此得名。渠既是世界重要水道，但也是一條比較狹長个海道。由於馬六甲海峽是歐洲、亞洲、非洲同大洋洲航道个十字路口，是太平洋搭印度洋个要緊通道。尤其是西太平洋沿岸國家，要望非洲、南亞得西亞壗頭去板定要經過箇場，迭條海峽貤畀歐洲人話成功「遠東个十字路口」。

## 概況

海峽全長1100km（計入新加坡海峽）；而寬度方面，西北邊寬，東南邊狹。西北邊頂寬个場許好到三百多幾公里，而東南邊頂狹處窄衹有大約模37公里，看上去像煞隻大喇叭。而水深就有得25——27米。由於海峽勒拉赤道地區附近，告咾風平浪靜辰光海流較緩。而海底比較平，基本浪嘸沒啥淺灘搭暗礁響度，20000t級輪船好通過箇場。而海峽兩旁邊个地勢比較平，而且森林比較多，熱帶風光。

## 經濟
馬六甲海峽个東面有新加坡迭一世界大港，海運邪氣繁忙。每年有得10幾萬艘船（大多數是油輪）經過歇。而日本從中東壗頭買石油个言話，大多數全是從箇場運轉去日本國內个。

## 有關書籍
* 中国少年儿童百科全书 自然·环境 第216页　浙江教育出版社 ISBN 7-5338-1946-2/G·1942
* 
*
戈夫島

**戈夫島**是一個南大西洋個火山島，屬於特里斯坦-達庫尼亞並且是英國海外領地聖赫勒拿、阿森松搭特里斯坦-達庫尼亞個一部分。俚是一個嘸不定居個島，但必過南非國家南極計劃從1956年開始勒島浪個氣象站駐扎仔人（通常是6個人）。該隻島是世界浪頂頂最偏遠個有人長期出現個場化之一。

## 地理搭地質學

戈夫島最高海拔900米。依照南非國家南極計劃個統計，島個面積是91平方公里。

戈夫島是一個偏遠孤獨個場化，勒特里斯坦-達庫尼亞群島西南查弗多400公里。該個島有原生樹木，屬於桉樹個近親。還是野生動物保護區，有獨特個生態系統，已經畀指定是世界遺產。有弗少本地特有物種：高夫鵐、北方跳岩企鵝、特里斯坦信天翁、凱爾蓋朗海燕、大西洋海燕、灰海燕、南極燕鷗、南賊鷗等鄧。

## 参考

## 外部链接
*南非戈夫島氣象站 - 官方網站 
*Wiki site for Southern Ocean Islands and Antarctica
*Web site for the 54th South-African expedition to Gough Island
*GlobalGuide浪個戈夫島介紹 
*戈夫島野生動物保護區
*一個南非戈夫島氣象站員工拍個照片
南丁格爾群島

**南丁格爾群島**（Nightingale Islands），也翻譯成功**夜鶯群島**。由南大西洋三隻島組成功，屬於英國海外領地聖赫勒拿、阿森松搭特里斯坦-達庫尼亞裡向個特里斯坦-達庫尼亞個一部分。群島由南丁格爾島、中島搭施托爾滕霍夫島組成。南丁格爾群島儕是無人島。
南丁格爾島

**南丁格爾島**（英語：Nightingale Island），也翻譯成功**夜鶯島**，是一個南大西洋裡向個活火山島，面積3平方千米，是南丁格爾群島個一部分，行政浪由英國海外領地聖赫勒拿、阿森松搭特里斯坦-達庫尼亞裡向個特里斯坦-達庫尼亞管。

島上嘸不常住人口，但必過定期有科學計劃或者研究勒該𡍲點做。

## 外頭個網站
* The Annals of Tristan da Cunha - gives comprehensive history of Tristan da Cunha, Inaccessible, and Nightingale from their initial discovery to 1925 (PDF file)
* Tristan da Cunha News: A conservation project on Nightingale Island 
* The Loneliest Place in the World 
* Etext of Chapter 15 of ''Narrative of A. Gordon Pym''  by Edgar Allan Poe - the chapter that contains the references to Tristan, Inaccessible, and Nightingale
* Tristan da Cunha website - includes information about visiting Nightingale
* Picture of the centre of Nightingale Island
* Nightingale Island Oil Spill - YouTube (1:53)
中島（特里斯坦-達庫尼亞）

**中島**是一個南大西洋裡向個小島，是南丁格爾群島個一部分，是英國海外領土聖赫勒拿、阿森松搭特里斯坦-達庫尼亞裡向個特里斯坦-達庫尼亞屬島。箇隻島是一隻嘸不人定居個島。

## 外頭個網站
* 施托爾滕霍夫搭中島個照片
施托爾滕霍夫島

**施托爾滕霍夫島**是一個南大西洋個小島，是南丁格爾群島個一部分，也是群島裡向頂頂小個一隻島，勒南丁格爾島個西北面。施托爾滕霍夫島是英國海外領地聖赫勒拿、阿森松搭特里斯坦-達庫尼亞裡向個特里斯坦-達庫尼亞屬島。這隻島是一個嘸不人定居個島。

這隻島個名字是Gustav搭Friedrich Stoltenhoff兩兄弟個名字，俚篤曾經嘗試勒伊納克塞瑟布爾島定居，但必過勒兩年艱苦個島浪生活過後俚篤放棄仔該個企圖。

## 外頭個網站
* 施托爾滕霍夫搭中島個照片
七海爱丁堡

**七海愛丁堡**（英語：Edinburgh of the Seven Seas）是勒南大西洋個特里斯坦-達庫尼亞個首府，該個群島是英國海外領地聖赫勒拿、阿森松搭特里斯坦-達庫尼亞個組成部分之一。七海愛丁堡勒特里斯坦-達庫尼亞群島個主島——特里斯坦-達庫尼亞島個西北岸。當地居民一經直接喊俚「聚落」（The Settlement）或者「村莊」（The Village）。

七海愛丁堡畀認為是現在地球浪頂頂偏遠個永久性人類定居點，離俚最近個其它人類定居點勒2173公里（1350英里）外頭個聖赫勒拿島。

## 參考
东海大桥

**东海大桥**是中国大陆第一座跨越外海个大桥，连接上海本土搭外島个洋山港，国内排名第三以及世界排名第四长跨海大桥。

2002年6月26日正式开工建设，2005年底通车。北起上海浦东新区个芦潮港搭沪芦高速公路相连，经过2.3公里个陆上段后朝南跨越杭州湾北部海域，跨海25.5公里达浙江嵊泗县崎岖列岛之大乌龟岛，再经3.5公里到达小洋山港区，总长32.5公里。桥面宽31.5米，双向六车道设计，限制车速80公里／小时，預期寿命100年。可抗12级颱風搭7级地震。大桥设有四隻通航孔，其中主通航孔净高40米，净宽400米，可供万吨级船舶通过。

## 交通管理
跟陆地丄弗一样，《东海大桥道路交通管理暂行办法》规定勒拉东海大桥浪开车个辰光必须开近光灯。2021年开通ETC通道前，东海大桥个收费系统是长期独立个现金收费系统。2022年7月18号开始，每個工作日脚10点到13点钟，东海大桥最外侧个车道是无人驾驶车辆专用车道。

## 图集

File:Donghai Bridge.jpg|东海大桥總長32.5公里
File:Donghai Bridge 2006.jpg|东海大桥
File:DongHaiDaQiao_QiaoDun.jpg|东海大桥桥墩
File:Donghai Bridge model.jpg|东海大桥模型


## 参考

## 外部链接
* 东海大桥工程建设信息网
崧澤文化

**崧澤文化**嚜，是東亞大陸个一种新石器文化类型，爲母系氏社會朝父系氏社會過渡階段，距今約5300-6000年（取自上海博物館史前文化紀年表）。1958年勒青浦縣趙巷鎮崧澤村發現，1982年命名。渠上承馬家浜文化，下接良渚文化，搭浙江寧紹平原發覺个河姆渡文化一淘，構成吳越地區太湖流域重要个史前文化階段。

## 遗址列表
目前发现搭发掘并发表歇过资料个崧泽文化遗址有得60多处，以太湖为中心环绕分布，以太湖东部搭东南部分布頂为密集，按现在地貌划分,大致有坡地型、土墩型、湖沼型三类,其中土墩型頂多。

## 参考文献
馬家浜文化

**馬家浜文化**爲東亞大陸个一種新石器文化類型，分佈地點勒吳越太湖地區，其中心勒浙江省嘉興市馬家浜。勒拉嘉興市區西南7.5公里。

1959年初春，嘉興南湖鄉天帶橋馬家浜地方勒漚肥挖坑辰光發覺大量獸骨搭古代遺物, 馬家浜遺址乃末畀發現。1977年按考古慣例以其發現地命名，正式定名爲馬家浜文化。馬家浜文化同良渚文化、馬橋文化一樣，其考古地點分佈勒太湖周圍地區。

陶器以手制个夾砂陶搭泥制紅陶爲主，也有少量黑陶，晚期出現輪制。

馬家浜文化个年代約爲距今7000年至6000年前橫裏，屬於新石器時代，該文化上承河姆渡文化，下啟崧澤文化。

## 參攷文獻
澄湖

**澄湖**是一个勒拉吴越昆山市、苏州市吴江区个湖泊，面积约为45平方千米，平均水深约为1.8米，蓄水量约为8000万立方米。清顺治十八年铸钟刻有“天宝元年地陷成湖”，告咾謳渠沉湖，后变为澄湖，为古太湖个遗迹，属于泻湖。

## 参考资料
寧紹平原

**寧紹平原**是吳越地區錢塘江-杭州灣南岸一片東西向个狹窄海岸平原。

宁绍平原北起錢塘江南岸，南接四明搭会稽山地，西起蕭山，东至东海海滨，其中段向北突出勒杭州湾當中，总面积4824平方公里，因东为宁波，西为绍兴市而得名。

宁绍平原由錢塘江、浦陽江、曹娥江及甬江咾啥河浜沖積而成，勒地理形式浪自成格局。該地區个氣候為中亚热带季风气候，温和湿润，多旱涝及台风。

宁绍平原浪个主要城市包括宁波市、绍兴市以及杭州市萧山区、滨江区咾啥。

## 参见
* 萧绍平原
四明山

**四明山**，又謳**句余山**，是吳越东北部个一座山脉，为天台山向北延伸个支脉，北接宁绍平原，跨余姚市、宁波市海曙区、奉化区、嵊州市、绍兴市上虞区、新昌市等县市，山脉整体呈南西-北东走向，为曹娥江搭甬江水系个发源地搭分水岭。宁波旧称四明，因有四明山。南明遗民志士曾勒拉此里抗清。四明山主体高度多勒600至800米间，东北部余脉多勒100-200米间，主峰金钟山勒拉嵊州境内，海拔1018米。四明山区主要景点包括四明山国家森林公园、雪窦山、四明湖、丹山赤水、四明山竹海森林公园咾啥。

## 参考资料
* 四明山国家森林公园简介
曹娥江

**曹娥江**是吳越钱塘江第二大支流，全长182.4千米，流域面积5930平方千米。由故事“孝女曹娥投江寻父尸”而得名曹娥江。

**曹娥江**主流澄潭江发源自大盘山脉磐安县，经新昌县镜，流至嵊州市郊纳新昌江后始称曹娥江，勒新三江闸附近注入钱塘江。
濱海奧果韋省

**濱海奧果韋省**是加蓬個9個省份之一，勒國家西部，首府讓蒂爾港，下頭有3縣，北面是河口省，東北面是中奧果韋省，東面搭恩古涅省接牢，東南面是尼揚加省，西面是幾內亞灣，面積22890平方公里。
讓蒂爾港

**讓蒂爾港**（法語：Port-Gentil）是加蓬個第二大城市搭主要海港，也是加蓬個石油搭木材工業中心，1993年估計人口80000。讓蒂爾港勒奧果韋河河口個一個近岸島嶼曼基島（Mandji），但必過該隻島附近大陸儕是森林地區，嘸不橋樑連接兩地。該個城由法國人勒19世紀建立，用個殖民地長官埃米爾·讓蒂爾個名字。

## 參考

*David E. Gardinier, *Historical Dictionary of Gabon*, 2nd ed. (The Scarecrow Press, 1994) p. 275-276
* Port Gentil - the world's most expensive city, Time Magazine online, Mar 16 2007
奧果韋河

**奧果韋河**（法語：Ogooué或Ogowe）是非洲中西部國家加蓬主要個河，全長查弗多1200公里，流域幾乎覆蓋加蓬全國。俚個一點支流流過剛果共和國、喀麥隆搭赤道幾內亞等等國家。

奧果韋河發源勒剛果共和國境內個巴泰凱高原，勒讓蒂爾港以南進到幾內亞灣，流域面積223856 km²，其中73%是加蓬國土。流域大部分是原始雨林搭一些草原覆蓋，生物多樣性高。

## 外頭個網站
* 奧果韋河流域地圖 
* 奧果韋河流域地圖
中奧果韋省

**中奧果韋省**是加蓬個9個省份之一，勒國家個中東部，首府蘭巴雷內，下頭有2縣，北面是河口省，東北面是沃勒-恩特姆省，東面靠牢奧果韋-伊溫多省，東南面是奧果韋-洛洛省，南面接牢恩古涅省，西面是濱海奧果韋省，面積18535平方公里。
蘭巴雷內

**蘭巴雷內**（法語：Lambaréné）是加蓬個一座城市，中奧果韋省首府，人口查弗多24000，主要工業是漁業。該個城建勒奧果韋河畔雨林區，離開赤道就幾公里。
恩古涅省

**恩古涅省**（法語：Ngounié）是加蓬個9個省份之一，勒國家南部，首府穆伊拉，下頭有7縣，北面是中奧果韋省，東北面是奧果韋-伊溫多省，東面接牢奧果韋-洛洛省，南面接牢剛果共和國，西南面是尼揚加省，西面是濱海奧果韋省，面積37750平方公里。
奧果韋-洛洛省

**奧果韋-洛洛省**是加蓬個9個省份之一，勒國家南部，首府庫拉穆圖，下頭有3縣，北面接牢奧果韋-伊溫多省，東面是上奧果韋省，南面是剛果共和國，西面靠牢恩古涅省，西北面是中奧果韋省，面積25380平方公里。
庫拉穆圖

**庫拉穆圖**是非洲國家加蓬中部個城鎮，也是奧果韋-洛洛省個首府，市裡向有博物館、電影院、酒店搭機場設施，2005年人口16222，是全國第九大城市。
上奧果韋省

**上奧果韋省**（Haut-Ogooué），是加蓬九省之一，勒加蓬東南部，搭剛果共和國交界。上奧果韋省面積36547平方公里，下頭有8個縣。首府搭仔頂頂大個城市是弗朗斯維爾。
弗朗斯維爾

**弗朗斯維爾**（法語：Franceville），加蓬四大城市之一，勒國家東南部，是上奧果韋省個首府，人口查弗多22000。該個城是礦區貿易中心，位置勒奧果韋河東岸，是加蓬鐵路搭N3公路個終點，離開Moanda只有45公里。
加蓬鐵路

**加蓬鐵路**（法語：Transgabonais）是加蓬唯一個鐵路線。西起港口城市奧文多（勒首都利伯維爾個郊區），東面到弗朗斯維爾。全長670公里，總共設仔23隻車站。軌距1435mm。

1974年開始造個，1986年完工，有計劃延伸到剛果共和國首都布拉柴維爾。
馬哈贊加省

**馬哈贊加省**（法語：Mahajanga）是馬達加斯加個一個省，勒西北部沿海，靠牢莫桑比克海峽。面積150023平方公里，2001年人口1733917人。首府馬哈贊加。下頭分21個縣。
馬哈贊加

**馬哈贊加**或者翻譯成功**馬任加**（法語：Majunga）是馬達加斯加西北部個一座城市。馬哈贊加市（馬哈贊加 I）2001年統計人口是135660人。勒城市周邊還有馬哈贊加 II，人口46790。

## 文學
* Dr. Michael Flach, Corina Haase, **MADAGASIKARA - Insel meiner Traeume**, Exclusivefotografy, 11/2007,  208 pages, Picturebook, ISBN 978-3-935971-40-9, Madagaskar in pictures - Exclusivefotografy

## 参考

## 外頭個網站
*馬哈贊加氣象資料
圖阿馬西納省

**圖阿馬西納省**（法語：Toamasina）是馬達加斯加個一個省，勒東部沿海，面臨印度洋。面積71911平方公里，2001年人口2593063人。首府圖阿馬西納。下頭分18個縣。
圖阿馬西納

**圖阿馬西納**，也叫**塔馬塔夫**（馬拉加斯語：Toamasina，法語：Tamatave）勒馬達加斯加東部印度洋沿岸，是圖阿馬西納省個首府，距離首都塔那那利佛353km，也是馬達加斯加重要個海港，人口是206390人（2005年）。勒市裡向個塔馬塔夫大學是馬達加斯加三座大學之一。

## 友好城市
聖艾蒂安
馬拉加斯語

**馬拉加斯語**（Malagasy，maa.laa.gaas） 是一種南島語系語言，是馬達加斯加個官方語言之一，馬拉加斯語接近婆羅洲南部，南加里曼丹省巴里托河一帶個言話，尤其是有90%詞彙搭瑪安延語（Ma'anyan language）一樣。該個是因為馬達加斯加勒一千五百到兩千年前被印尼人殖民個辰光，交關多個人是來自婆羅洲。現代個馬達加斯加人是原本個印尼人殖民搭東部非洲人勒阿拉伯人混血而成的，現代個馬拉加斯語裡向也有一些來自英語、法語、非洲班圖人語言搭阿拉伯語個借詞。

馬拉加斯語個基本語序是VOS順序。
塔那那利佛

**塔那那利佛**（馬拉加斯語發音：[antananaˈrivʷ]；老早勒法語裡向叫Tananarive，法語發音：[tananaʁiv]，有辰光簡稱Tana），是印度洋島國馬達加斯加個首都。城市勒馬達加斯加島中心，海拔1280米（4200英尺），從18世紀以來就是馬達加斯加人口頂頂多個城市。歷史浪曾經是梅里納人個首都，梅里納人現在也是塔那那利佛頂頂多個人種，人口達210萬（2013年）。馬達加斯加所有18種馬拉加什民族儕有人住勒該噠，還有蠻多個外國人包括仔中國、印度搭法國人。塔那那利佛是馬達加斯加個政治、經濟、教育搭文化中心。總統府、上議院搭最高法院儕勒該噠。
尼亞薩省

**尼亞薩省**（葡萄牙語：Província de Niassa）是莫桑比克11省之一，首府利欣加（Lichinga）。
利欣加

**利欣加**（葡萄牙語：Lichinga）是勒莫桑比克北部利欣加海峽沿岸個一座城市，尼亞薩省首府，人口112000（1997年）。
德爾加杜角省

**德爾加杜角省**（葡萄牙語：Província de Cabo Delgado）是莫桑比克11省之一，勒全國頂頂北面，首府彭巴（Pemba），其它重要城市有蒙特普埃茲、濱海莫辛布瓦。面積77867平方公里，人口1650270（2006年）。北面接牢坦桑尼亞，西面是尼亞薩省，南面是楠普拉省。德爾加杜角省是馬孔德人部落個聚集地。
彭巴

**彭巴**（葡萄牙語：Pemba）是勒莫桑比克北部彭巴灣沿岸個一座城市，德爾加杜角省首府。
蒙特普埃茲

**蒙特普埃茲**是東非國家莫桑比克個城市，畀德爾加杜角省管，勒國家北部，靠近馬拉維湖搭印度洋沿岸，每年平均雨降量945毫米，2007年人口估計查弗多76004。
濱海莫辛布瓦

**濱海莫辛布瓦**是東非國家莫桑比克個港口，畀德爾加杜角省管，勒國家東北部莫桑比克海峽沿岸，是去坦桑尼亞個邊界關卡，主要經濟活動有漁業搭伐木，2008年人口29761。
東非

**東非**就是東部非洲地區，根據聯合國個次分區總共有19個國家或屬地：

埃塞俄比亞、索馬里、厄立特里亞搭吉布提，該四個國家合稱非洲之角；

坦桑尼亞、肯尼亞、烏干達、盧旺達、布隆迪搭南蘇丹，該六個國家組成東非共同體；

贊比亞、津巴布韋搭馬拉維，該三個國家曾經組成現在解散脫個羅德西亞搭尼亞薩蘭聯邦（也叫中非聯邦），該三個國家有辰光畀人看成功南部非洲個國家；

莫桑比克搭馬達加斯加，該兩個國家有辰光畀人看成功南部非洲個國家，馬達加斯加搭東南亞勒大洋洲個南島民族有密切個關係；

科摩羅、塞舌爾搭毛里求斯，印度洋浪個島國；

法國屬地馬約特搭留尼汪，東非有辰光也包括蘇丹搭埃及。
馬拉維湖

**馬拉維湖**（Lake Malawi），也叫**尼亞薩湖**（Lake Nyasa），非洲南部大湖，勒東非大裂谷個頂頂南端。

馬拉維、坦桑尼亞搭莫桑比克三國環繞該個湖。馬拉維搭坦桑尼亞對湖個劃分有爭議，馬拉維認為整個湖面儕是俚個領土，坦桑尼亞堅持要以1914年之前英國搭德國劃定個坦噶尼喀搭尼亞薩蘭之間個邊界劃分該湖。
東非大裂谷

**東非大裂谷**（Great Rift Valley），勒非洲東部，是一個勒3500萬年前頭由非洲板塊個地殼運動形成個地理奇觀，縱貫東非個大裂谷是世界浪頂頂大個斷裂帶，屬於生長邊界。俚形成個生態、地理搭人類文化儕相當獨特，目前觀光個主要景點從肯尼亞進去。2011年成爲聯合國教科文組織個世界遺產。

## 東部搭西部
一般會得拿大裂谷區分成功東部搭西部，勒西部裂谷，也叫艾伯丁裂谷，主要由高山群組成，包括有Virunga山，Mitumba山，Ruwenzori山區搭Rift Valley湖區，其中有世界頂深淡水湖之一個坦噶尼喀湖（1470米深），搭仔世界浪第二大個淡水湖——維多利亞湖。西部裂谷個形狀是比較破碎個。

勒肯尼亞個東部裂谷部分，是整個東非大裂谷區比較深個部份，其中頂頂深個場化勒肯尼亞個內羅畢北部，該個一部份個裂谷區嘸不出海，所以造成功個湖泊比較淺、含個礦物搭鹽份也比較高。譬方馬加迪湖幾乎儕是碳酸鈉組成。埃爾門泰塔湖（Lake Elmenteita）、巴林哥湖、柏哥利亞湖搭納庫魯湖（Lake Nakuru）鹼性相當高。奈瓦夏湖則是小規模個淡水湖。
蕰藻浜

**蕰藻浜**，勒拉上海市嘉定、宝山两区中部偏南，是上海市市级干河。西起嘉定区安亭镇黄渡横河村，搭吴淞江相通，向东经宝山区，至吴淞入黄浦江，全长34.64公里。1949年前，搭黄浦江、吴淞江并列为上海市三大干河。

## 来源
“蕰藻”嚜是水草、水藻聚集个意思，因为“蕰”搭“蕴”字形相近，“蕰藻浜”常莊畀误写作“蕴藻浜”。蕰藻浜是上海现存除脫长江、黄浦江以外为数弗多可以通航百吨级货船个河道之一。蕰藻浜横贯上海北部，同时也是上海市区北部个重要军事屏障。

## 沿岸
2021年6月25号，东起共和新路上海南北高架路、西到康宁路桥，约1.4公里个蕰藻浜庙行鎮区段滨水步道打通。

## 另见
* 蕰藻浜战斗
* 蕰川公路

## 参考
长兴岛（上海）

**长兴岛**是勒拉吳越长江入海口处个冲积岛，现面积88平方公里，本地人口约3.6万人，全岛即上海市崇明区长兴镇个行政区域。

## 地理
长兴岛浮出水面，最早成型勒明崇祯十七年（1644年），清道光二十二年（1842年）形成功瑞丰沙（原名崇宝沙）、潘家沙、鸭窝沙。光绪六年（1880年）形成功石头沙、圆圆沙。民国十六年（1927年）形成功金带沙。

清道光二十四年（1844年）鸭窝沙开始围滩造田。

但直到1960--1970年间，长兴六沙通过整体个堤岸工程，连成一体，成为乃朝个长兴岛。长兴岛个经济主要以农业为主，2008年，中船集团擔旗下4家企业整体搬迁至长兴岛，长兴岛将成为中国頂大个造船基地。2007年官方个宣传已经擔长兴岛定义为“海洋装备产业岛”哉。

## 历史
长兴岛勒民國辰光开始开发，人口大部分是勒民国时期迁入，早期以渔民为主，靠打渔以及收割野生芦苇为主要产业。后有部分已经生根个家族围堤屯田，逐渐形成仔农业。中华人民共和国成立以后，浦东部分渔民迁入，配置耕地，迭部分人畀当地人謳作“新农民”。

长兴岛个生活风习、语言习惯甚至血统也基本搭崇明、横沙岛同源。 三岛语言就是崇明言話，渠搭宝山个方言（嘉定言話）有明显个区别。崇明言話个发音有老重个喉音、鼻音搭胸腔共鸣，多开口音，弗像宝山话有明显个齿音和舌尖音。三岛由於交通弗便，各方面自有其独立性，受外界影响少，告咾保留仔不少古风。

譬如話，三岛推崇寄亲（认過房亲），箇是邪氣典型个岛屿文化，为之通过迭种方式，使得嘸沒血统联系个人好形成仔一个亲眷关系，由于岛屿交通弗便，迭能好图个互相帮助、突发急事辰光有個照应。

## 经济
长兴岛个产业也历经变化，从早期个渔业、天然作物收割到农渔、养殖业结合，挨下來又根据土壤气候条件勒80年代开发仔柑桔特产及搭之相关个观光农业，到進瑲把定义个海洋装备产业。截止到2007年底，长兴岛个外来人口已经超过8万，是本地人口个两倍多，而根据有关部门个规划，还将进一步吸纳外来务工人员，使人口总数达到15万～18万橫裏。

长兴岛个主要对外交通方式为船舶，客流量頂大个船舶码头为勒拉岛南侧中部个马家港码头。目前规划中个上海轨道交通19号线将随著上海长江隧道延长到长兴岛。天气好个辰光，立勒岛南侧海滩就好肉眼观测到对岸个浦东新区。

## 长兴岛造船基地

中船集团自2005年起建设长兴造船基地。长兴造船基地一期内建成功三条造船生产线，分别是上海江南长兴造船有限责任公司（主营民用船舶）、上海江南长兴重工有限责任公司（主营民用船舶）、江南造船（集团）有限责任公司（民用及军事船舶），以及一家船舶配套企业中船江南重工股份有限公司。

此外，长兴岛上另有中海长兴修造船基地搭振华重工长兴基地。

## 参考文献

## 参见
* 长江口
** 崇明岛：东滩
** 青草沙：青草沙水库
** 横沙岛
** 鸡骨礁
** 佘山岛
** 九段沙（浦东新区）
橫沙島

**横沙岛**是吳越长江河口个一个冲积岛，东临东海，西交长兴岛相望，北邻崇明岛，西南邻浦东新区。岛主要算横沙乡管理，原先属川沙县，1958年划归宝山县（今寶山區），2005年搭长兴岛一淘划归崇明县。该岛系长江泥沙冲积而成。因横亘长江口，故名。清咸丰年间（1851年一1861年）始成沙洲，光绪十二年（1886年）开始围垦。呈三角形，面积49平方公里。

橫沙島地势平坦，河渠纵横。其农业发达，淡水养殖业搭海洋捕捞业亦著。横沙岛也是上海阿末一座有人住拉但只好乘船进出个岛。

目前，横沙岛正勒拉进行填海造陆工程，预计增加土地15万亩。填海完成后，横沙岛个面积会得扩大到原先个三倍，填海填出来个地方会得变成功上海现代农业产业园（横沙新洲）。

## 参见
* 长江口
** 崇明岛：东滩
** 青草沙：青草沙水库
** 长兴岛
** 鸡骨礁
** 佘山岛
** 九段沙（浦东新区）

## 参考信息
东滩

**东滩**勒拉崇明岛頂东端（东经121°45＇，北纬31°30＇）。崇明东滩湿地是候鸟个重要栖息地，设有**上海崇明东滩鸟类国家级自然保护区**。2010年4月28号，**崇明东滩国际湿地公园**正式对外开放。2024年7月26号，中国黄（渤）海候鸟栖息地（第二期）列入世界遗产名录，崇明东滩鸟类国家级自然保护区正是箇隻栖息地个一部分，成为上海头一隻自然遗产。

## 参考

## 参见
* 长江口
** 崇明岛：东滩
** 青草沙：青草沙水库
** 长兴岛
** 横沙岛
** 九段沙（浦东新区）
九段沙

**九段沙**，是吳越上海市外海个一座沙洲，勒拉长江河口外南北两槽中，由长江携带入海个泥沙受到仔东海海潮个顶托影响而淤积而成，总面积约420.2平方公里，其中海拔0米以上个面积145平方公里，属浦东新区管辖，建有九段沙湿地自然保护区。

九段沙勒1950年代开始出水，分为上沙、中沙、下沙、江亚南沙咾啥。1990年代后，由于浦东国际机场造勒东海海滨，为减少对候鸟个生态影响，保障航班个飞行安全，上海市勒九段沙进行了种青引鸟个生态工程，栽种了大量芦苇搭互花米草，以补偿浦东机场占用个湿地。九段沙逐渐成为上海以至长三角地区个重要生态屏障。

近年来，九段沙个环境亦已遭到威胁，原引种个互花米草大量繁殖成为外来入侵物种，致使原生个海三棱藨草遭到排挤，湿地个生物多样性畀伊拉破坏，生态功能衰退。另外，由於长江水体污染日益严重，九段沙部分地区个水质已经恶化。

## 参考文献
* 九段沙湿地国家级自然保护区
* 浦东国际机场东移与九段沙生态工程
* 长三角个生态屏障：九段沙
* “上海壓末一塊处女地”出现亚健康——九段沙湿地显退化迹象 

## 参见
* 长江口
** 崇明岛：东滩
** 青草沙：青草沙水库
** 长兴岛
** 橫沙島
地名学

**地名学**（toponymy）嚜，是研究地名由来、语词构成、含义、演变、分布规律、读写标准化搭功能，以及地名与自然搭社会环境之间关系之學，渠是地理学一个分支学科。

地名学作为一门学科开始研究个历史并弗长，是从19世纪后期首先勒西方发展起来个。還有得地名研究机构，出版有相关著作。早期地名学研究着重勒地名记述搭语源考证，廿世纪初以后，转入综合研究地名阶段。

## 參見
* 地名
* 美國地名委員會
地震學

**地震學**是一門研究**地震**以及震波在地球內部傳播个學問，貤有研究其它由地震引起个現象，像海嘯，以及會引起地震个現象，向板塊運動、火山運動咾啥。

地震可以在地球內部引致地震波，通過觀察地震波在地球內部个傳導，我伲可以了解搭推斷出地球內部个結構搭構造。對地震波个研究頂早个結論之一是地球內部是液態个：縱波可以傳過地核，橫波無法通過地核，而橫波个傳播需要比較堅硬个媒介。乃朝科學家个認識是，地球个弗同深度狀態是弗同个，地核又好畀分成功固態个內核搭液態个外核，箇全是由地震學个研究得來个。

使用人工爆破所產生个地震波，研究者今朝可以探測地底下个石油貯藏、岩石結構、鹽礦、地層个結構搭畀埋沒个隕石坑咾啥。但是人工爆炸主要用在淺層个地質勘探，是通過反演算出震波傳遞个速度，分析後可得到地下可能藏有个地質結構搭物質分佈。

研究者現今可以研究地下數千公尺深个地質構造，像地幔中个對流層、岩漿腔，到地核个各向異性咾啥。透過對地震波个觀察，我伲乃歇還可以觀察到隕石墜入無人海域个過程搭核爆炸，近距離得可以偵測到車輛通過，甚至是人个腳步。

## 著名地震學家
* 賓諾·古登堡
* 金森博雄
* 英厄·莱曼
* 朱塞佩·麥加利
* 莫霍洛维奇
* 理察·迪克森·奧爾德姆
* 查爾斯·法蘭西斯·芮克特